“شەهید” یانی چی؟ / سەروەر پێنجوێنی – زاگرۆس پۆست\nماڵەوە / وتار / “شەهید” یانی چی؟ / سەروەر پێنجوێنی\n“شەهید” یانی چی؟ / سەروەر پێنجوێنی\nپێنج شه‌ممه 2 نیسان 2015\tوتار 735 جار خوێنراوه‌ته‌وه\nهەندێک پێیان سەیرە کاتێک دەبینن ئێمەمانان داوا لە ئیسلامیەکان دەکەین ئامادە بن پێشمەرگەی گیان‌بەخت‌کردوی کوردستان بە “شەهید” ناو ببەن. دەڵێن: خۆ “شەهید” چەمکێکی ئیسلامیە، و پێناسەیەکی ئیسلامیی هەیە، و بە کەسێک دەوترێ کە لە ڕێگەی “جیهاد” و “غەزا” دا کوژرابێ. و دەڵێن: بۆچیمانە ئیسلامیەکان بە پێشمەرگەی ئێمە بڵێن “شەهید”؟!\nبەڵام دیارە ئەوانە لە واتا و سێبەرەواتا و هێماسازیی ئەو زاراوانه نەگەشتون. ڕاستە هەندێک زاراوە و پۆلێن‌کاری؛ ئایینین و لە چوارچێوەی باوەڕی ئایینیدا واتای سەرەکیی خۆیان دەبیننەوە، بەڵام ئەو چەمکە ئایینیانە بۆ چەند زمان (=هێماسازی) ـێکی تر وەردەگێڕرێن، چەند واتا و سێبەرەواتایەک لە کۆمەڵگادا وەردەگرن، بەم شێوەیەش تەنها ئەو زاراوە ئایینیە ڕوتە نین.\nبۆ نمونه: من ئاتێیستم (هیچ نەبێ بە پێناسەیەکی سادەی ئاتێیزم کە ئەوەیە باوەڕی بە بونی خوا ـ وەکو “زات” ـ نیە). و لە ڕوانگەی باوەڕی ئیسلامیەوە نا-موسوڵمان “کافر” ـم (خۆم شانازی دەکەم بەوەوە کە بەتەواوی سەربەخۆم و شوێن‌کەوتەی هیچ باوەڕێکی ئایینی نیم). بەڵام قبوڵم نیە کەسێک لە کۆمەڵگا پێم بڵێ “کافر”! چونکە دەزانم ئەو زاراوە ئایینیە لە بیرکردنەوەی کۆمەڵگادا چەند واتای تری لێ بار کراوە. لە کۆمەڵگای ئیسلامیدا “کافر” هەر ئەوە نیە کە شایەتی نادات بۆ ئەوەی موحەممەد لەلایەن خواوە “وەحی” ی بۆ هاتوە! بەڵکو “کافر” لە کۆمەڵگای ئیسلامی و جیهانی فیکری موسوڵمانی تەقلیدیدا لە هەمان کاتدا یانی: بێ‌ئەخلاق، بێ‌مەبدەء، بێ‌ئامانج، بێ بیرکردنەوە و جیهان‌بینی! هەر بۆیە زۆر جار گێژ-گێژ لێمان‌دەپرسن: “ئەی بەدیلتان چیە؟”!! وا دەزانن هیچ بیرکردنەوە و جیهان‌بینییەکمان نیە وەکو “بەدیل” پشتی پێ ببەستین! زۆربەی پرسیار و نامەی گەنجی ئیسلامییش بۆ ئێمەمانان بەم شێوەیەن: “ئەی کێ گەردونی دروست کردوە؟”، “ئەی کەواتە ئەخلاقت نیە”! بەم شێوەیە وا تێ‌گەیشتوە یان تێ‌گەیەنراوە: مادەم “دین” ـمان نیە؛ کەواتە هیچ بنەما و ئەخلاق و جیهان‌بینی و ئامانجێکمان نیە! چونکە ئەو بۆ خۆی هەمو ئەوانەی لە دینەکەیەوە وەرگرتوە و هەر بۆیە مەوداتەسکیشن و بنەما و ئەخلاقی جیهانی نین و بۆ هەمو مرۆڤایەتی نین. هەر ئەو ئەخلاقەی موسوڵمان لەبەرامبەر “برا” ی موسوڵمانیدا پەیڕەوی دەکا؛ بۆ نا-موسوڵمان پەیڕەوی ناکا و باوەڕی پێی نیە! بۆ نمونه: “ناموس” ی موسوڵمان لای موسوڵمان پارێزراوە و ئەمە بەشێکی زۆر گرنگ و هەستیاری “ئەخلاق” ـە لای موسوڵمان، بەڵام ژن و منداڵی نا-موسوڵمان “ناموس” نیە بەڵکو کەل‌وپەلیشە ئەگەر لە شەڕدا بو لەگەڵی! هێشتا مشت‌ومڕیش دەکەن لەسەر “ئەخلاق” و وانەی “ئەخلاق” دەڵێنەوە!\n“شەهید” زاراوەیەکی ئایینیی ترە، کە پێناسە ئایینیە سادەکەی ئەوەیە: موسوڵمانێک لە جەنگێک لە پێناوی خوادا دەکوژرێ [بە پێناسە فیقهیەکە: “ئەو موسوڵمانەی لە غەزای کافران دەکوژرێ”!] و ئیتر لەو دنیا “حساب” ی “مەفتوح” ـە و یەک‌سەر دەچێتە بەهەشت و لێپرسینەوەی نیە! بەڵام واتا و هێماسازیی “شەهید” لەم پێناسە ئایینیە تایبەتە دەرچوە، و وەرگێڕراوە بۆ واتای لەوە فراوانتر و ئینسانیتر، کە بەگشتی دەتوانین بەمە ڕاڤەی بکەین کە “شەهید” یانی: “ئەو مرۆڤەی گیانی بەخت کردوە بۆ ئامانج و ‘قەزیە’ یەکی ڕەوا”، ئەمەیە مانای گشتی و ڕاستەقینەی “شەهید”، هەر بۆیە لە ماددەی “ش‌هـ‌د” ەوە هاتوە و ـ دەقاودەق ـ واتای “شایەتی‌دان” ی تێدایە، یانی شایەتیی داوە بۆ ئەو ئامانج و بڕوایەی خۆی بە کوشت داوە بۆی (خۆی لە بنەڕەتدا وشەی “شهید” |شەهیید| ی عەرەبی؛ لە “شا‌هدا” ی سوریانیەوە هاتوە، کە واتای “شاهد” و “شهید” یش دەدا، و وشە سوریانیەکەش بە وەرگێڕانی μάρτυρ |مارتیر| ی گریکی داڕێژراوە کە ئەمیش لە بنەڕەتدا واتای “شاهد” دەدات و لە ئەدەبیاتی مەسیحییشدا واتای “شهید” ی وەرگرتوە، یانی بە خوێنی شاهیدی دەدات کە بۆچی ژیاوە و بۆچی مردوە).\nبۆیە کاتێک ئیسلامیەکان، یان هەندێکیان، ئامادە نین بە پێشمەرگەی کوردستان ـ کاتێک بۆ نیشتمان گیانیان بەخت دەکەن ـ بڵێن “شەهید”؛ بەڕواڵەت پاساو و پاڵنەرەکەیان ئەوەیە کە ئەو جەنگە بۆ سەرخستنی ئیسلام نیە و مەرج نیە پێشمەرگەکەش موسوڵمان بێت یان له ڕیزی هێزێکی باکگراوند ئیسلامیدا نیە، بەڵام لە جەوهەردا ئیسلامیەکان بەو شێوەیە ڕەوایەتی و پیرۆزی بۆ ئەو ئامانج و “قەزیە” یە ناهێڵنەوە کە ئەو پێشمەرگە گیانی خۆی لەسەر داناوە، کە نیشتمان‌پەروەری و پاراستنی نیشتمانی نەتەوەیە. ئەمەیە جەوهەری بیرۆکەکە و کرۆکی کێشمەکێشەکە. هەندێک لە ئیسلامیەکان باوەڕیان بەوە نیە ـ بۆ نمونە ـ کوردێک بەرگری لە خاکی پارچەیەکی کوردستان بکات، بەتایبەتی ئەگەر لە ڕیزی هێزێکی نا-ئیسلامیدا بێ، یان بەرامبەر دوژمنێک بێ کە ئیسلامی بێ. ئەو خەباتە بە ڕەوا نازانن، و گیان‌بەخت‌کردوی ئەو خەباتەش بە “شەهید” ناو نابەن، چونکە هەر لە بنەڕەتەوە باوەڕیان بە خەباتی نیشتمانی و نەتەوەیی نیە.\nئەوەی کە لێرەدا مایەی شۆک و لە هەمان کاتدا پێکەنینە؛ ئەوەیە لە کەلەپوری ئیسلامیدا و لەسەر زمانی پێغەمبەری ئیسلامەوە جگە لە موسوڵمانی کوژراوی “غەزا” ئەمانەش بە “شەهید” دانراون: ئەوەی بە تاعون [نەخۆشیی کوشندەی درم] دەمرێ، ئەوەی لە ئاودا خنکاوە، ئەوەی بە نەخۆشیی ئاوبەند “ذات الجنب” مردوە، و ئەوەی بە دەردی سک ( = سک‌چون، بەپێی ڕاڤەی نەواوی) مردوە، ئەوەی بە سوتان مردوە، ئەوەی دیوار و داروپەردوی بەسەردا دەڕوخێ و دەمرێ، و ئەو ژنەی بە سک‌پڕی دەمرێ (دەقەکەی: “الشهداء سبعة سوى القتل في سبيل الله: المطعون شهيد، والغريق شهيد، وصاحب ذات الجنب شهيد، والمبطون شهيد، والحرق شهيد، والذي يموت تحت الهدم شهيد، والمرأة تموت بجمع شهيد”. مالیک لە “الموطأ” و هەندێکی تر. لای بوخاری و موسلیمیش: “الشهداء خمسة: المطعون والمبطون والغَرِق وصاحب الهدم والشهيد في سبيل الله”).\nسەرنجی بدەنێ: ئەو (موسوڵمانـ)ـەی بە سک‌چون دەمرێ؛ لە ئیسلامدا بە “شەهید” دانراوە، بەڵام وا دیارە هەندێک لە ئیسلامیەکان ئامادە نین پێشمەرگەی گیان‌بەخت‌کردوی کوردستان بە “شەهید” ناو ببەن!\nئێستە دەزانن نیشتمان لە چاو ئیسلام چەندە بێ‌نرخە لای ئیسلامیەکان؟!\nپێنج شه‌ممه 2 نیسان 2015 لە 18:50\nدەسخۆش کاک سەروەر ئەو دەبەت هەمۆ کەسەک بەزانەت کە ئیسلام لە کۆمەڵگای ئێمەدا بەجگە خیانت نەبەت شتەکی تەری نەکەردگە،ئەمن نازانەم بۆ دەبەت شعوور و ئەخڵاق بە دینەوە بەبەستەتەوە ئینسان لە کۆمەڵاگ تاثێر وەردەگرە بەڵام دەتوانە ۆەچەرخان بەکات لە فکریتی خۆی دا،\nشەهید ئەگر هەلەم نەکەردەبەت بە زەمانی کوردی دەبەتە ،ڕەح وەدان، بە ڕای من دەبەت لە ئەمەو بە دەوا نەهەلین لە سەر لاشەی مردووکانێژمان ئادبیاتی عەربی بەتە خۆندەن


کوردیپێدیا - نەخۆشخانەی چوارسەد قەرەوێڵە\n🏰 نەخۆشخانەی چوارسەد قەرەوێڵە | پۆل: شوێنەکان | زمانی بابەت: 🏳 کوردیی ناوەڕاست\nنەخۆشخانەی چوارسەد قەرەوێڵە\n54. 👁 سەرشەقام\n55. 👁 سەروو مەیدانی دارەکە\n56. 👁 سەروو کوردسات\n57. 👁 سەروەری\n58. 👁 سەیرانگای سەرچنار\n59. 👁 سەیوان\n60. 👁 شارەوانی\n61. 👁 شوقەکانی برایەتی سەردەم\n62. 👁 شۆڕش\n63. 👁 شێخ عەباس\n64. 👁 شێروانە\n65. 👁 شەهیدان\n66. 👁 شەکرەکە\n67. 👁 عەلی ناجی\n68. 👁 عەلی کەمال\n69. 👁 فەرمانبەران\n70. 👁 قازی محمد\n71. 👁 قڕگە 1\n72. 👁 قڕگەی 2\n73. 👁 قەیوان 1\n74. 👁 قەیوان 2\n75. 👁 گردی جۆگە\n76. 👁 گردی سەرچنار (هەرەوەزی)\n77. 👁 گولەباخ\n78. 👁 گوندی ئەلمانی\n79. 👁 گۆیژەی نوێ\n80. 👁 گەرمیان\n81. 👁 ماردین (سلێمانی)\n82. 👁 مامۆستایان\n83. 👁 مامەیارە\n84. 👁 مەجیبەگ 1\n85. 👁 مەجیبەگ 2\n86. 👁 مەشغەلان\n88. 👁 نەغەدە\n89. 👁 هیوا\n90. 👁 هێمن\n91. 👁 هەندرێن\n92. 👁 هەواری تازە\n93. 👁 هەوارە بەرزە\n94. 👁 هەکاری\n95. 👁 ووڵوبە 1\n96. 👁 ووڵوبە 2\n97. 👁 وەیس\n98. 👁 ڕزگاری 1\n99. 👁 ڕزگاری 2\n100. 👁 ڕۆژهەڵات 1\n101. 👁 ڕۆژهەڵات 2\n102. 👁 کارگەی غاز 2\n103. 👁 کارێزە وشک\n104. 👁 کارێزە ووسک 2\n105. 👁 کازیوە\n106. 👁 کانی با\n107. 👁 کانی سپیکە\n108. 👁 کانی شاکراو\n109. 👁 کانی کوردە\n110. 👁 کوردسات 1\n111. 👁 کوردسات 2\n112. 👁 کوڕە کاژاو\n113. 👁 کۆمپانیای بیابان\n👁 ئەم بابەتە 1,111 جار بینراوە


کچێکى کورد بە خوێنى سوڕى مانگانەى کارێکى سەیر دەکات\n: وەزارەتی تەندروستی هەرێم هۆشداری بە هاووڵاتیان دەدات\n: پاپاو سیستانی باسی چیان کردوە؟\n18307 جار خوێندراوەتەوە\nزارا دۆغان كچە كوردێكی خەڵكی باكوری كوردستان بەتابلۆكانی لەزیندانەوە كە بەشێوەیەكی نهێنی كێشاونی و ناردونیەتە دەرەوە توانی خەڵاتی كارۆڵ رامای ئیتاڵی لەبواری هونەردا بەرێتەوە.\nماوەی سێ ساڵە زارا دۆغان لەزیندانەكانی توركیادایە و بەتۆمەتی بانگەشە و پشتیوانی بۆ پەكەكە دەستگیركراوە، هۆکارى دەستگیرکردنەکەشى ئەوە بوو كە تابلۆیەكی لەسەر روداوەكانی نوسێبین لە12ی تەمموزی 2016 دا كێشا كە گوزارشتبو لەهێرشەكانی توركیا بۆسەر خەڵكی ناوچەكە دەگێڕایەوە.\nئەو هونەرمەندە بەنهێنی لەزینداندا بەردەوامبوە لەكێشانی تابلۆكانی و بەقاچاغیش تابلۆكانی ناردوەتە دەرەوەی زیندان، بەگوێرەی لێدوانێكی بۆ ئاژانسی فرانس 24 بەشێوەی نوسراو وتویەتی تابلۆكانم لێرە لەسەر تیشێرت و خاولی دەكێشم و سەرین و كەتان و زەرف و كاغەزی جگەرە بەكاردەهێنم.\nزارا دەشڵێت، فڵچەی بۆیەكانی لەقژی هاوڕێكانی دروستكراوە و توێكڵی پەتاتە، تەماتە ، چا، توێكڵی هەنار و تۆزی قاوە بەكاردەهێنێت و هەندێكجار بە "جوانترین ڕەنگ" ی خۆی كە خوێنی سوڕی مانگانەیەتی وێنەكانی دەكێشێت.\nئێستا زارای تەمەن 30 ساڵان، لە زیندانەوە، براوەی خەڵاتی كارڵ رامای ئیتاڵییە، یەكەم زیندانی سیاسییە كە بەهۆی كێشانی وێنەكانیەوە دەستبەسەردەكرێت، بەڵام لەجیاتی ئەوەی بەرە و نائومێدی بچێت، زیاتر داهێنەر و بزۆزتربووە.\nزاراى نیگارکێش بەئاژانسە فەرەنسیەكەی وتووە، بە هاوكاری و هاورێی زیندانیەكانی تابلۆكانی ئامادەكردوە، كە هەرشتێك زانیبێتیان رەنگی دەبێت لەخواردنە بەجێماوەكەیان بۆیان هێناوە، لە كاتی كاركردندا بەدەوریدا كۆبونەتەوە و هانیانداوە.\nدۆغان لەنامەكانیدا لەزیندانەوە بۆ هاوڕێكەی (ناز ئۆكەی) كە رۆژنامەنوسە بەرهەمەكانی ناردوەتە دەرەوە و چەند چیرۆك و كارێكیشی لەو رێیەوە بەزمانی فەرەنسی بڵاكردوەتەوە.\nئەو وێنەیەى زاراى ڕاپێچى زیندان کرد\nنمونەى چەند فڵچەیەکى زارا کە لە قژى هاوڕێکانى دروستکراون\n٨٥ دادوەر لە هەرێم نەخشەڕێگەی چاکسازییان لە سیستمى دادوەرى ڕاگەیاند\nسودەکانی خواردنی شوتی\nئەو خواردنانە چین کە نابێت لە ڕۆژانی جەژندا بخورێن؟\nلە هەولێر و دهۆک نمەباران دەبێت\nپەرلەمانتارێک بە کۆرۆنا گیانی لەدەستدا\nڤیدیۆ: یه‌كه‌م هونه‌رمه‌ندی كورد ڤاكسینی دژه كۆرۆنای وه‌رگرت\nدوایین زانیاری لەبارەی دۆخی تەندروستی بەیان بۆمبا\nزاوایەک لە کاتى ئاهەنگى هاوسەرگیریەکەیدا دەستگیر کرا\nشڤانى نێت تیڤى کوژراوە؟\nخانمە ئەکتەرێکی گەردەلول، دوای ٥ ساڵ دەرکەوتەوە


ئاژانسێك: شای سعودیه ره‌زامه‌ندی ده‌ربڕیوه میوانداری هێزه‌كانی ئه‌مه‌ریكا بكات\n2019-07-20 [11:23 AM]\nدوێنێ هه‌ینی ئاژانسێكی هه‌واڵی سعودیه رایگه‌یاند، بۆ به‌هێزكردنی ئاسایش و سه‌قامگیر ناوچه‌كه شای سعودیه سه‌لمانی كوڕی عه‌بدولعه‌زیز ره‌زامه‌ندی ده‌ربڕیوه هێزه‌كانی ئه‌مه‌ریكا له‌سه‌ر خاكی سعودیه جێگیر بكرێن.\nله به‌یاننامه‌یه‌كدا وه‌زاره‌تی به‌رگری ئه‌مه‌ریكا "پنتاگۆن" ئه‌م هه‌نگاوه‌ی پشتڕاست كرده‌وه و رایگه‌یاند، له داهاتوودا هێز و جبه‌خانه ره‌وانه‌ی سعودیه ده‌كه‌ین بۆ ئه‌وه‌ی به‌رووی هه‌ڕه‌شه‌كانه‌وه بوستێته‌وه.\nسه‌رچاوه‌یه‌كی به‌رپرس له وه‌زاره‌تی به‌رگری به ئاژانسه‌كه‌ی سعودیه‌ی راگه‌یاندوه، ئه‌و بڕیاره بۆ ئه‌وه‌یه "ئاستی كاری هاوبه‌شی بواری به‌رگری بۆ ئاسایش و سه‌قامگیری و مسۆگه‌ركردنی ئاشتی به‌رز بكه‌ینه‌وه.\nبه‌رپرسێكی ئه‌مه‌ریكیش كه نه‌یویست ناوی ئاشكرا بكرێت، وتی، ئه‌و كرده‌وه‌یه ناردنی 500 سه‌ربازی سوپای ئه‌مه‌ریكی بۆ سعودیه ده‌گرێته‌وه، ئه‌وه‌ش له‌چوارچێوه‌ی زیادكدرنی هێزه‌كانی ئه‌مه‌ریكایه له خۆره‌ڵاتی ناوه‌ڕاست كه مانگی رابردوو پنتاگۆن رایگه‌یاند.\nمانگی رابردوو پنتاگۆن رایگه‌یاند، هه‌زار سه‌رباز بۆ خۆرهه‌ڵاتی ناوه‌ڕاست ده‌نێرن، به‌ڵام شوێنه‌كه‌ی دیار نه‌كرد.\nپه‌یوه‌ندییه‌كانی ئێران و ئه‌مه‌ریكا به‌ره‌و ئاڵۆزی رۆیشت دوای ئه‌وه‌ی ئه‌مه‌ریكا له رێككه‌وتنی ئه‌تۆمی كشایه‌وه كه له 2015 له‌نێوان ئێران و وڵاتانی زلهێزی جیهان واژوو كراوه.\nئەم هەواڵە 5353جار خوێندراوەتەوە


بزوتنەوەی دیموکراتی گەلی کوردستان سەرکۆنەی دەستدرێژییەکانی تورکیا دەکات - RojNews\nبزوتنەوەی دیموکراتی گەلی کوردستان سەرکۆنەی دەستدرێژییەکانی تورکیا دەکات\nبزوتنەوەی دیموکراتی گەلی کوردستان، سەرکۆنەی دەستدرێژییەکانی تورکیا بۆسەر ڕۆژئاوای کوردستان دەکات و داوا لە سه‌رجه‌م پارت و لایه‌نه سیاسیه‌کان و چین و توێژه‌کان دەکات، کە به‌گردبوونه‌وه ناڕه‌زایی خۆیان ده‌رببڕن.\nئەمڕۆ بزوتنەوەی دیموکراتی گەلی کوردستان ڕاگەیەنداروێکی سەبارەت بە هەواڵەکانی ئاکەپە بۆ داگیرکردنی کانتۆنی عەفرین-ی ڕۆژئاوای کوردستان بڵاوکردەوە.\nلە ڕاگەیەندراوەکەدا، کە وێنەیەکی بۆ ڕۆژنیوز نێردراوە، هاتووە:"بزوتنه‌وه‌که‌مان به‌تووندیی سه‌رکۆنه‌ی هه‌رجۆره ده‌ستدرێژییه‌ک و هه‌ڕه‌شه‌ی هێرشکردن و تۆپبارانه‌کانی ده‌وڵه‌تی تورکیا بۆ سه‌ر ڕۆژئاوای کوردستان به‌گشتی و عه‌فرین به‌تایبه‌تی ده‌کات و پێمان وایه، هیچ جۆره بیانوویه‌ک نابێته مایه‌ی بنه‌مایه‌ک بۆ هێرشکردن".\nهەروەها، هاتووە:"پێویسته کۆمه‌ڵگه‌ی نێوده‌وڵه‌تی و نه‌ته‌وه یه‌کگرتووه‌کان و ده‌وڵه‌تانی زلهێز، که بوونیان له ناوچه‌که هه‌یه به‌په‌له بێنه ده‌نگ و به‌کردار ڕێ له هێرشه‌کانی تورکیا بگرن".\nبزوتنەوەکە لە بەردەوامیی ڕاگەیەندراوەکەیدا دەڵێت:"هێرشه‌کانی ده‌وڵه‌تی تورکیا له کاتێکدایه هه‌موولایه‌ک چاوه‌ڕوانی ئه‌وه‌بووین دوای له‌ناوچوونی داعش پرۆسه‌ی ئاوه‌دانی و بنه‌مای ڕێزگرتنی دراوسێیه‌تی ببنه فاکته‌ری چاره‌سه‌ری کێشه‌کان، به‌ڵام ئه‌م هێرشانه‌ی ده‌وڵه‌تی تورکیا دۆخی ناوچه‌که ده‌خاته به‌رده‌م ئاڵۆزیه‌کی ناله‌بار".\nبزوتنەوەی دیموکراتی گەلی کوردستان لە کۆتایی ڕاگەیەندراوەکەیدا، داوا لە سه‌رجه‌م پارت و لایه‌نه سیاسییه‌کان و چین و توێژه‌کان دەکات، کە به‌گردبوونه‌وه ناڕه‌زایی خۆیان ده‌رببڕن.\nوەک لە پەیڕەو و پرۆگرامی بزوتنەوەکەدا هاتووە "بزوتنەوەی دیموکراتی گەلی کوردستان، لە ساڵی ١٩٩٥ دامەزراوە و هێزێکی سیاسیی، دیموکراتیی، جەماوەریی، پێشکەوتنخوازە و لە پێناو بەدیهێنانی مافە ڕەواکانی گەلی کوردستان تێدەکۆشێت".


ئەحمە‌د شێربه‌گی: دوکتور سه‌عید بوێرانە پشتیوانی لە بیرۆکەی \_"کورتە باسێک لەسەر سوسیالیزم\_"ی کرد\n18:02 - 29 خەرمانان 2712\nباس لە کەسایەتیی دوکتور سەعید پێویستیی بە دەرفەتێکی زیاتر هەیە و لە نووسراوەیەکی کورتدا مەحاڵە بتوانم باسی هەموو لایەنەکانی ژیانی بکەم، بۆیە ناچارم زۆر بە کورتی تەنیا ئاماژە بە یەک روانگەی ناوبراو بکەم کە بە لای من دیارترین و گرینگترینیانە و دەکرێ بڵێم کە سترۆکتور و چوارچێوەی هزریی دوکتور شەرەفکەندی لەسەر ئەم روانگەیە شکڵی گرتبوو، ئەویش بیری نەتەوەییخوازی و کوردایەتی ناوبراو بوو.\nهەموومان دەزانین دوکتور سەعید لە نێو چوارچێوەی بنەماڵەیەکی نیشتمانپەروەری کورددا چاو هەڵدێنێ. هێشتاکانە منداڵە کە ئاگری شەری دووهەم عالمگر دەبێ و بڵێسە دەسێنێ. نازیسم لە ئاڵمان و فاشیسم لە ئیتالیا شکست دێنێ. هێزی هاوپەیمانان واتە سوپای سۆڤییەتەکان لە باکوور و ئینگلیسییەکان لە باشوور خاکی ئێران داگیر دەکەن، رەزاشا لە کورسیی دەسەڵاتی سەڵتەنەت دەخرێتە خوار و دوور دەخرێتەوە، شنە بای رزگاری لە زۆرێک لە وڵاتان دەست پێ دەکا و بیری سەربەخۆیی‌خوازیی گەلانی چەوساوە و یەک لەوان گەلی کورد لە کوردستانی بندەستی ئێران دەبووژێتەوە و بە جۆرێک کە دامەزرندانی کۆماری کوردستان لە مەهابادی لێدەکەویتەوه.\nلەلایەکی دیکە دوکتور شەرەفکەندی برا چووکەی عەبدولڕەحمان شەرەفکەندی، \_'\_'مامۆستا هەژار\_'\_' شاعیری نیشتمانی کۆماری کوردستانە. کارتێکەریی کەسێکی وەک مامۆستا هەژار و دیتنی شەکانەوەی ئاڵای کۆماری کوردستان لەسەر دام و دەزگاکانی حکوومەتی و چوونی بۆ قوتابخانەی کوردی و خوێندن بە زمانی زگماکی و بیستنی سروودی نەتەوایەتیی ئەی رەقیب، دەبنە هۆی ئەوە کە دوکتور شەرەفکەندی هەر لە تەمەنی منداڵییەوە مێشکی پڕ بێ و تێکەڵ بە کەشی سیاسی و کوردایەتی بێ و یەکەم بەردی بناغەی کۆشکی کوردایەتی لە دەروویندا دابمەزرێ. بە جۆرێک کە چ ئەو کاتەی دەبێتە مامۆستا و لە بوارە جۆربەجۆرەکانەوە وانەی کوتووەتەوە، چ ئەو کاتانەش بە کردەوە دێتە مەیدانی خەبات و تێکۆشانی سیاسی خۆی بە ئاشکرا دەست پێدەکات و پاشان دەبێتە کەسی یەکەمی حیزب، ئەو بیری نەتەوەخوازییە بە تەواوی لە هەستان و دانیشتن و نووسین و گوتارەکانیدا دەردەکەون.\nدوکتور شەرەفکەندی شارەزایی‌یەکی تەواوی لە سەر مێژووی کورد هەیە و و خوێندنەوەیەکی زانستییانەی لەسەر مێژووی سەرهەڵدان و تێکشکانی بزووتنەوەکانی کورد دەدا بەدەستەوه. ئەو لە نووسینی\_'\_' کورتە مێژوویەک لە جووڵانەوەکانی کورد\_'\_'دا ئاماژە بە هۆکارەکانی سەرهەڵدان، کەمایەسییەکان و تێکشکانەکانی ئەو جووڵانەوانە دەکا، هەر بۆیە لە گۆڕەپانی بە کردەوەدا بە دیدێکی زانستییانە و واقیع‌بینانە دەڕوانێتە داهاتووی کورد.\nدوکتور شەرەفکەندی بۆ دابین کردنی مافی چارەنووسی کورد لە ئێرانی داهاتوو ناچێتە ژێر ئاڵای هیچ بەرەیەکەوە کە لایەنەکانی ئەو بەرەیە باوەریان بە چارەسەری مافی نەتەوایەتی نەبێ. زۆر لێبڕ‌اوانە خەتێکی سوور بەسەر بیری سەڵتەنەتخوازیدا دەکێشێ و بۆ هەمیشە ئەو سیستمە بۆ داهاتووی ئێران رەت دەکاتەوە. ناوبراو بە خوێندنەوەیەکی ورد کە لەسەر ئەم چەمکە هەیەتی دەزانێ کە دابین کردنی مافی نەتەوایەتی و دیاری کردنی چارەنووس لەگەڵ بیری دواکەوتوانەی سەڵتەنەتی لە ناتەبایی دایە و بە هیچ شکڵێک ناتوانێ خۆی لەگەڵ سیستمی پلۆرالیزمی سیاسیی گەلانی ئێران بگۆنجێنێ. پاشان زۆر لێبڕاوتر و شەفاف‌تر لەمە لەسەر مافی نەتەوەی کورد لە ئێراندا دەدوێ و بێ ئەوەی هیچ شک و گومانێک لای کەس دروست بکات زۆر بە راشکاوی دەلێ: ئه‌وه راسته که ئێران به درێژایی مێژوو له یه‌کگرتوویی نه‌ته‌وه جیاجیاکان پێکهاتووه، به‌ڵام هیچ شتێک هه‌تاهه‌تایی نییه. چ هۆیه‌ک هه‌یه بۆ ئه‌وه‌ی که ئه‌گه‌ر چه‌ند نه‌ته‌وه ١٥٠٠ ساڵ پێکه‌وه ژیان، نەکرێ لێک جیا بنه‌وه و جیا لە یەکتری بژین؟ مه‌سه‌له‌که ئەو  هه‌لومه‌رجە کە  ئه‌مڕۆ لە ئارادایه.\nدوکتور شەرەفکەندی نەترسانە و لە رووی ئاگاهییه‌وه باوەڕی تەواویی بە سەربەخۆیی و بە یەکپارچەیی کوردستان هەیە. ئەو کاتەی کەسی یەکەمی حیزب بووە بە بێ ترس و دڵەڕاوکێ یارمەتیدەری ئەو بەشەی کوردستان بووە کە پێوستیی بە یارمەتی حیزبی دێمۆکرات بووه. زۆر جار لەو جێگایەی پێویست بووە قازانجی نەتەوەیی وه پێش قازانجی حیزبایەتی داوە، هەر چەند لەم رێگایەشدا باجی بۆ داوە.\nدوکتور شەرەفکەندی لە رێوڕەسمی ١٠ ساڵەی دامەزرانی رادیۆ دەنگی کوردستانی ئێران دەلێ:\nدەبێ شانازی بە خۆمان بکەین کە کوردین. خەبات بۆ مافی نەتەوایەتی خەباتێکی پیرۆز و ڕەوایە. تەنیا کوردە ئەمڕۆ بە کردەوە لە گۆڕەپانی سیاسی ئێراندا بۆ ئازادی خوێنی دەڕژێ و قوربانی دەدا. کە واتە هیچ کەس ناتوانێ لە ئێراندا خۆی بەسەر کورددا فەرز بکات. من وەکوو کورد نە لە هیچ کەسێکی کەمترم نە زیاتر ...\nئەو گوتارەی دوکتور شەرەفکەندی ئەو کاتە گرینگی خۆی دەردەخا و بایەخی دەردەکەوێ کە لەو سەردەمەدا هێڵە فیکرییەکانی چەپی کلاسیک لە قاڵبی سوسیالیزمی مەوجوددا باڵی بە سەر کەشی سیاسی ئێراندا کێشا بوو و بیری نەتەوەخواز ی و دیاری کردنی مافی چارەنووس لە روانگەی زۆرێک لە هێز و لایەنە ئێرانییەکانی سەر بەم رێبازە فکرییە ئیرتجاعی و دواکەوتوانە پێناسە دەکرا.\nدوکتور شەرەفکەندی لەو سەنگەرەشەوە بێ ئەوەی بکەوێتە ژێر تەوژمی ئەو تێئۆریانە، لەبیری نەتەوەخوازی بە هەموو توانایەوە دیفاعی دەکرد و هەڵوێستی دەگرت. لەدواییدا راستیی و دروستیی ئەم بیرەی دوکتور شەرەفکەندی بۆ هەموو لایەکی سەلمێنرا و دەرکەوت و دیتمان چۆن هەستی نەتەوەیی و سەربەخۆییخوازی لە نێو گەڵانی بلۆکی شەرقدا کە زیاتر لە حەفتا ساڵ بێدەنگ و کپ کرا بوون تەقێوە و بوو بە هۆی هەرەس هێنان و هەڵوەشانی ئەو بەرەیە و جیابوونەوە و دامەزراندنی دەوڵەتی سەر بەخۆی خۆیان.\nبۆ ئەوەی باسەکە کۆتایی پێ بێنم دەڵێم: شەهید دوکتور سادق شەرەفکەندی کوردێکی دێمۆکراتی چەپ بە مانای تەواوی وشە بوو. باوەڕێکی یەکجار قووڵی بە دامەزراندنی کۆمەڵگایەکی دادپەروەرانە لەسەر بنەمای سۆسیالیزمی دێمۆکراتیک هەبوو. بۆ ئەم مەبەستەش زۆر لێبڕاوانە و بوێرانە پشتیوانی لە بیرۆکەی \_'\_'کورتە باسێک لەسەر سوسیالیزم\_'\_' کرد کە لەلایەن شەهیدی سەرکردە دوکتور قاسملووی زانا لە کۆنگرەی شەشەمی حیزب هاتە گۆڕێ.


باسنیوز بەهۆی تاکڕەویی شاسوار عەبدولواحید و چەند هۆکارێک دەیان کەس دەستیان لە نەوەی نوێ کێشایەوە هەواڵی کوردستان\nبەهۆی تاکڕەویی شاسوار عەبدولواحید و چەند هۆکارێک دەیان کەس دەستیان لە نەوەی نوێ کێشایەوە\nژمارەیەکی زۆر لە بەرپرسانی پەیجەکان و ناوەندەکانی سەر بە گرووپی نەوەی نوێ کە شاسوار عەبدولواحید سەرۆکایەتی دەکات، دەستیان لەکار کێشایەوە.\nبەپێی یاداشتنامەیەک کە وێنەیەکی بۆ (باسنیوز) نێردراوە، ئاماژە بەوە دراوە کە ئەوان ژمارەیەک ”خۆبەخش“ن لەنێو گرووپی نەوەی نوێ، زیاتر لە ساڵێک و ٩ مانگە لە سۆشیال میدیا و ڕێکخستنەکانی ئەو حزبەدا کار دەکەن، بەڵام ڕۆژی شەممە ١٣ی تەمووزی ٢٠١٩ بڕیاری دەست لەکار کێشانەوەیان داوە.\nهاوکات ئەوەیان ڕوون کردووەتەوە کە دوای بڵاوکردنەوەی نووسراوەکەیان، بە (جاسووس، خۆفرۆش، خیانەتکار، ترسنۆک، بێ ئیرادە، سەبر کورت و بەرژەوەندیخواز) تۆمەتبار دەکرێن، بەڵام ”بێدەنگ نەبوونمان لە جیاوازیکردنەکانی نێوخۆی جووڵانەوەکە و ھەڵوێستەکانمان ئێمەی گەیاندە ئەو باوەڕەی کە ئەم بڕیارە بدەین“.\nبە بڕوای ئەو کەسانە، نەوەی نوێ لە بنەما سەرەکییەکانی لای داوە و هیچ جیاوازییەکی لەگەڵ هیچ گرووپێکی دیکەی سیاسیی کوردستاندا نییە و بگرە بانگەشەی جیاوازبوونیشیان ناشرین کردووە.\nهەروەها ڕای جیاواز لەنێو نەوەی نوێدا قەبوڵ ناکرێت و ”دیکتاتۆریەت و بڕیاردانی تاک لایەنە“ لەلایەن شاسوار عەبدولواحید، سەرۆکی نەوەی نوێ هەیە.\nیەکێکی دیکە لە هۆکارەکانی وازهێنانی ئەو کەسانە، بریتییە لە ”ھەڵخەڵەتاندنی خەڵکی بە ناوی (خۆبەخش)یەوە، کە ئەوانەی بەڕاستی ماندوون و لە ناو خەڵکی قسەیان پێدەگوترێت، خۆبەخشی ڕاستەقینەن، بەڵام ئەوانەی لە ئۆفیسی سەرەکیی جووڵانەوەکە کاردەکەن، کراون بە خاوەنی مووچەی مانگانە و لەسەر شاشەکان و سۆشیال میدیا کار بۆ بەناوبانگ بوون و دەرکەوتنیان دەکرێت“.\nلە بەشێکی دیکەی یاداشتەکەدا هاتووە: ”دروستکرنی جاسوس و جنێودەر و بێڕێزیکار لەنێوان خۆبەخشەکان، بەمەبەستی تاقیکردنەوەیان و گەیاندن زانیارییەکان کە لەنێوان ھاوڕێکاندا ئاڵوگۆڕی پێدەکرێت، زۆر کات قوربانییەکە دەردەکرێت یاخود ناچار بە وازھێنان دەکرێت“.\n٭ ناو و ئەرکی ئەو کەسانەی کە دەستیان لەکار کێشاوەتەوە:\n۱- ڕابەر مەحموود: ڕێکخەری ناحیەی ھەڵشۆ، ئەدمین لە پەیجەکانی (قەڵادزێ و ڕەواندوز)\n۲- گەرمیان عوسمان: ڕێکخەری شارەزوور\n۳- دێرین ڕەسوڵ: ڕێکخەری بنگرد، ئەدمینی (دەڤەری مەرگە)\n٤- چاوان ئاوات: ئەدمین لە پەیجەکانی (سکتان، ئاشتی، شەقڵاوە، مێرگەسور ، کفری، شارەزور، دەشتی ھەولێر)\n٥- ئەوین ئەحمەد: ڕێکخەری ڕانیە\n٦- چێنەر شەریف: ئەدمین لە پەیجەکانی (ھەورامان و ھەڵەبجە)\n۷- عەبدوڵا حوسێن: ئەدمین لە پەیجەکانی (قەڵادزێ و ژاراوە و سەنگەسەر و دوو گرووپی نەوەی نوێ لە ڕانیە و سەنگەسەر)\n۸- ڕێبوار عومەر: ئەندامی ئەنجومەنی شارەزوور\n۹- ھەڵمەت حەمەڕەوف: ئەندام ئەنجومەنی شارەزوور\n۱۰- بەڵێن عومەر: ئەندام ئەنجومەنی شارەزوور\n۱۱- بەرھەم فاڤل: ئەندام ئەنجومەنی شارەزوور\n۱۲- کۆرش ئەشرەف: ئەندام ئەنجومەنی شارەزوور\n۱۳- حامید ئەحمەد: ئەندام ئەنجومەنی شارەزوور\n۱٤- ھێرش ئەشرەف: ئەندام ئەنجومەنی شارەزوور\n۱٥- ھەڵمەت حەمەڕەوف: ئەندام ئەنجومەنی شارەزوور\n⋙ وته‌بێژى فه‌رمانده‌ى گشتى: لێكۆڵینه‌وه‌كان به‌رده‌وامه له‌ڕووداوى شه‌هیدكردنى هاشمى\n⋙ ته‌ندروستى ڕه‌سافه ڕایگه‌یاند ڕێژه‌ى چاكبوونه‌وه‌ى كۆرۆنا گه‌یشتۆته له‌سه‌دا 70\n⋙ ئه‌میندارێتى ئه‌نجومه‌نى وه‌زیران سبه‌ى سێشه‌ممه كرده پشووى فه‌رمى\n⋙ نەمسا هەڕەشەی جددی لە توركیا دەكات\n⋙ هه‌وڵه‌كانی رووسیا له ئه‌نجوومه‌نی ئاسایش شكستیان هێنا


لە چلەی کەرکوک دا\nچل ڕۆژ بە سەر داگیر کردنی کرکوک دا تێپەڕی و ھێشتا کورد و کرکوکیە کان لە نێوان کۆمەڵێک پرس و پرسیار دا دۆش داماون و بە دوای وەڵامێکی ڕاست دا وێڵن. کە ئەمانە ھەندێکیانن:\n١ـبۆچی وەک ھەڕەشە دەکرا و ئامادەکاری کرابوو ،بەرەنگاری نەکرا ؟ کێ لەمە بەر پرسیارە ؟ ھۆکار چیە؟\n٢ـ بە شێک لە ھێزەکانی یەکێتی شەڕی جوامێرانەیان کرد و شە ھیدی زۆریان دا ،کەچی بەشێکی تریان پاشەکشەیان پێ کراو شەڕیان نەکرد ؟\n٣ـ ھێزەکانی پارتی لە ھیچ بەرەیەکەوە شەڕیان نەکرد و بێ تەقە کشانە دواوە ،لە کاتێک دا لە دوبز و دەورو بەری ھێز و فەرماندە کان ھی خۆیان بوون؟\n٤ـ لە ناو سەرکردەکانی یەکێتی باسی ئەوە کرا کە ڕێکەوتن کراوە لە گەڵ لایەنی عێراقی تا خەڵک نەکوژرێ و شار وێران نەبێ ،بۆیە شەڕ نەکراوە.\n٥ـ پارتی دەڵێ گروپێکی ناو یەکێتی کەرکوکیان فرۆشت و پێش حەشدی شعبی کەوتون و ئەوانیش وەڵامی ڕونیان نیە.\n٦ـدەوترێت و نوسراویش ھەیە پارتی پێش ئەو ڕۆژە خۆی یەکلا کردۆتەوە و بڕیاری شەڕ نەکردنی داوە.\n٧ـلە حاڵێک دا ئەگەر سازش و ڕێکەوتن کرابێ ،لە بەرامبەر چی دا بووە ،؟تائیستا ھێزە عێراقیەکان وەک لایەنی سەرکەوتوی شەڕ مامەڵە لە گەڵ خەڵک دەکەن . دەستی کوردیان کەلەپچە کردوە و عرب و تورکمانیان بەرەڵای ویزەی کورد کردوە ،دەی کامە دەسکەوتەکانمانە لە رێکەوتن ؟دەبێ ھەر ئەوەندە بێ نەمان کوژن ؟\n٨ـپارتی وەک لایەنی بەرگری کار لە کرکوک خۆی دەنوێنێ و یەکێتی بە ناپاک و سازش کەر ،لە کاتێک دا ئەو ڕۆژە فیشەکێکی لە سەر کرکوک نەتەقاندووە.\nئەمانەو کۆمەڵێک پرسیار و سەرنجی تر کە باس و خواسی خەڵکی کەرکوکن و ھەموو بە دوای وەڵامێکی گونجاو و ڕاست دا وێڵین. ئێستا ئەم شارە بە ھەموو پێوەرێک داگیر کراوە و بگرە لە خورماتوو تاوانی جەنگ ئەنجام دراوە و ڕاوە دوو نان و دزی و ڕاو و ڕووت و تاڵانی دەستی پێ کردووە، تعریب بە ھەمو جۆرەکانیەوە لە بڕەو دایە، ڕۆشنایی بە دی ناکرێت . تا ئیستا ھەڵوێستی پارتی و یەکێتی تخوین کردنی یەکتر و ھەڵوێست فرۆشتنەو حکومەتی عێراقیش وەک لایەنی سەرکەوتو ئامانجەکانی خۆی جێبەجێ دەکات و کەرکوکیەکانیش لە سەرە خۆ تاڵاوی کورد بوون دەچێژن.\nبە ڕای من خەڵکی کەرکوک چی تر چاوەڕوانی وەڵامی پرسیارەکانیان لای ئەم حیزبانە نەبن کە دەرکەوت لەچواردە ساڵی ڕابردوو دا چیان لە ھەگبەدایە بۆ خەڵک وپشت بە خۆیان ببەستن و خۆیان بڕیاری کۆتایی بدەن کە چۆن و بە چی ڕوو بەڕووی ئەم تەنگژەیە دەبنەوە .\nلە واڵەکەی بەرێز رابەر عارف کادیری پێشکەوتووی یەکێتی\n10 مانگ پێشتر - Nov 26 2017 10:30PM


سـیحـر كردن لە پێغـەمبەری خـوا .به‌شى دووه‌ه‌م..چيرۆكه قورئانيه‌كان | ماڵپەری قورئانی پیرۆز\n-وتەكەی (عائیشە) دەربارەی سیحركردنەكە لە پێغەمبەری خوا(صلى الله عليه وسلم)كە ئەو سیحرە بە شێوەیەك بووە كاتێك خێزانی دەبینی نەدەچوو بەلایدا ئەمە تەنها لە دەرووی خەیاڵاندن‌و هەستەوەرییەوە بووە. لەم ڕووەوە قازی (عیاض) ئەمەی كردۆتە بەڵگە لەسەر ئەوەی كە (سیحرەكە تەنها كاری كردۆتە سەر جەستە‌و ئەندامە دیارەكانی جەستەی، نەك لە سەر بیروهۆش‌و بیروباوەڕی) .\nسیحركردنیش لە پێغەمبەری خوا صلى الله عليه وسلم پێچەوانەی ئەو حاڵەتە پارێزراوی یە نەبووە كە دووربووە لە شەڕ‌و خراپەی شەیتانەكان‌و لێیان پارێزراو بووە. وەك (ابن حجر) گوتوویەتی: "پارێزراویی پێغەمبەر صلى الله عليه وسلم لە شەیتانەكان، هۆی قەدەغەكردنی خواستی ئەو شەیتانانە نەبووە لە مەسەلەی فێڵا لـێ‌كردنیان دا، ئەو ئاسەوارەش كە لە سیحرەكەوە بەسەریدا هاتووە كەم‌وكوڕییەكی لەسەر ئەركی گەیاندنی پەیامەكەی بۆ دروست نەكردوە، بەڵكو ئەوە لە چوارچێوەی ئەو حاڵەتەدایە كە هەموو نەخۆشییەكی تری بەسەردا هاتبێت وەك لاوازییەك لە ئاخاوتندا، یان بێ‌توانایی یەكی كاتی لە ئەنجامدانی هەندێك كرداردا، یاخود پەیدابوونی خەیاڵا‌و داڵغەیەكی كاتی كە بەردەوامیی پێوە دیار نەبووە، بەڵكو هەر زوو ڕەویوەتەوە‌و، ئیدی خواش فڕوفێڵی شەیتانەكانی پووچەڵ كردۆتەوە"\n-وتەی یەكێك لەو دوو فریشتە (لەو دوو پیاوە)ی یەكێكیان دەربارەی پێغەمبەر صلى الله عليه وسلم گوتبووی: (انه مطبوب/ ئەمە سیحری لـێ‌كراوە) لە عەرەبیدا بە مانای (انه مسحور) دێت، چونكە لە بواری گەشبینییەوە بە وشەی (طب) گوزارشتیان لە (سیحر) كردوە، وەك چۆن بۆ كەسێكی مارانگاز (لدیغ) زاراوەی ساغ (سلیم)یان بەكارهێناوە.\n-وتەی یەكێكی تریشیان، كە (ئەوەی سیحرەكەی لـێ‌كردوە -لبیدی كوڕی أعصم-ە) لە شێوە گێڕانەوە (ڕیوایەتەكە)ی (مسلم)دا وا هاتووە كە "جوولەكەیەك لە جوولەكەكانی هۆزی (بەنی زریق) كە (لبیدی كوڕی اعصم)ە، سیحری لە پێغەمبەر كردوە" (واقدی)یش ڕوونی كردۆتەوە، كە ئەم سیحركردنە لە ڕاستیدا ڕووی داوە‌و كاتێك پێغەمبەر صلى الله عليه وسلم لە حودەیبیبەوە گەڕاوەتەوە لە مانگی (محرم)ی ساڵی حەوتەمی كۆچیدا، لەوكاتەدا سەرانی جوولەكە چوونەتە لای (لبیدی كوڕی اعصم)، كە هاوپەیمانێكی نێو (بەنی زریق) بووە‌و جوولەكەیەكی سیحربازیش بووە‌و داوایان لـێ‌كردوە، سیحرێكی وەها لە پێغەمبەری خوا صلى الله عليه وسلم بكات، كە كاری لـێ‌بكات‌و لە پاداشتی ئەمەشدا سێ دیناری بە پارەی ئەو سەردەمە پێ‌بدەن.\nلەوكاتەدا خوشكەكەی (لبید)یش گوتوویەتی: ئەگەر ئەو پێغەمبەرێك بێت ئەوا خوا لەو كارە ئاگاداری دەكات، دەنا سیحرەكە هێندەی بێ‌ئاگا دەكات، تا ئەو ڕادەیەی عەقڵیشی دەبات. ئەو شانەیەش (المشط) كە (لبیدی كوڕی أعصم) لە سیحرەكەدا بەكاری هێناوە (ئەو ئامێرە ناسراوەیە كە قژی سەر‌و ڕیشی پێ دادەهێنرێت.\nوشەی (مشاطە)ش ئەو قژە كەمە وەریوەیە كە بە شانەكەوە دەلكێت لەكاتی سەر‌و ڕیش داهێناندا. هەروەها (جف طلعە ذكر)یش كە كابرای سیحرباز شانە‌و قژەوەڕیوەكەی تیادا داناوە، توێكڵی ناسكی ئەو خورما بەرگرتووەیە، كە بە (طلع) ناسراوە‌و بۆ مێینە‌و نێرینەكەشی بەكاردەهێنرێت) (واتە ئەو ناوەیان پێ دەگوترێت).\nكابرای سیحربازیش (واتە-لبید) شانە‌و قژە وەریوەكەی سەر دانەكانی ئەو شانەیەی بەو توێكڵە خورمایە پێچاوە‌و لەژێر بەردەكەی نێو بیرەكەدا، كە بە (رعوفە) ناوبراوە، دایناوە، (رعوفە)ش یان (راعوفە) بە بەردێك دەگوترێت كە لە سەرەوەی بیردا دانراوە‌و بە كەس هەڵناكێشرێت، واتە بە لێواری سەرەوەی بیردا دادەكوترێت‌و ئەو كەسەی كە دەیەوێت ئاو لە بیردا دەربێنێت پای دەخاتە سەر‌و لەسەری دەوەستێت، پێ‌دەچێت بەردی لەم جۆرە لە بەشی خوارەوەی بیریشدا دابنرێت.\n- بیری (ژروان)یش، هەر بیرەكەی تیـرەی (بنو زریق) بووە.\n-وتەی (عائیشە)ش كە بە پێغەمبەری گوتووە: (ألا تنشّرت) ئایا هیچ چارەسەرێكت نەگرتەبەر‌و؟ پاشان وەڵامەكەی پێغەمبەریش صلى الله عليه وسلم كە فەرموویەتی: ((إن الله قد شفانی)) بێگومان خوا هەر خۆی چارەی كردم‌و چاكی كردمەوە. سەبارەت بە مانای (ألا تنشرت) كە لە چاوگی (نُشرە) بە (چمە)ی سەر پیتی (نوونەكەی) مانای جۆرە چارەسەرێكە‌و، بۆ چاكردنەوەی هەركەسێك بەكاردێت، گەر وادیار بێت، كە سیحری لێكراوە‌و هەر بەم رێگەچارەیەش كارایی‌و شوێنەواری سیحرەكە لەسەر سیحر لـێ‌كراو نەهێڵرێت. تەنها كەسێكیش توانای بەكارهێنانی ئەو رێگەچارەیەی هەیە، كە خۆیشی لە سیحر بزانێت‌و شارەزایی لەسەر هەبێت\nئیمامی (بیهقی)یش لە كتێبی (دلائل النبوە)دا باسێكی زیاتری لە ڕیوایەتی ئەم بەسەرهاتە گێڕاوەتەوە كە: "پێغەمبەر  پیاوێكی بۆ ناو بیرەكەی (ژروان) ناردوە‌و، پیاوەكەش بۆ بیرەكە چۆتە خوارەوە‌و توێكڵی خورما بەردارەكەی لەژێر بەردە داكوتراوەكەی سەر لێواری بیرەكە دەرهێناوە‌و دەبینێت، كە شانەكەی پێغەمبەری خوا صلى الله عليه وسلم و چەند تاڵێكی وەریوی مووی سەریشی لەسەر دانەكانی شانەكە هەبووە، هەروەها پەیكەرێكی لە مۆم دروستكراوی پێغەمبەر‌و چەند دەرزییەكی چەقێنراو‌و تەنافێكی كەوام كە لە یازدە گرێ پێكهاتووە.\n(جیبریل)ی فریشتەی خوا ش (سڵاوی خوای لێ بێت) هەردوو سوورەتی (ی لەلایەن خواوە بۆ هێناوە‌و پێ‌ی فەرمووە: كە وای خوێندووە گرێ‌یەكیان كراوەتەوە، بە ڕستەی یش گرێ‌یەكی تر كراوەتەوە، تاكو لەو سورەتە بۆتەوە، پاشان پێ‌ی فەرمووە: بڵێ جا كەوای وتوە‌و كە ئەوەی خوێندووە، گرێ‌یەك كراوەتەوە، تاكو لە هەموو سوورەتەكە بۆتەوە‌و ئیدی بە خوێندنی هەموو ئایەتەكانی ئەو سوورەتەش هەموو گرێ‌یەكان كراونەتەوە. هەر دەرزی یەكیشی لابردبێت ئازارێكی كەمی بووە‌و دواتر هەستی بە خۆشی‌و حەسانەوەیەك كردوە.\nئنجا پێ‌ی گوتراوە: ئەی پێغەمبەری خوا، بۆچی كابرای جوولەكەشت نەكوشت؟ فەرمووی: خوا منی لەوە پاراست‌و چاكی كردمەوە، بەڵام لەدوای ئەمەوە سزای توندتر‌و سەخت تر بۆ ئەو جۆرە كەسانە هەیە\nلەوانەشە هەندێك كەس ڕووداوی سیحركردن لە پێغەمبەری خوا صلى الله عليه وسلم بەدوور بزانن‌و وای دانێن ئەمە پێچەوانەی حاڵەتی پارێزراویی پێغەمبەرە‌و داكۆكی لـێ‌كرانیەتی لە شەیتان. بەڵام هیچ پاساوێك بۆ ئەم بۆچوونی بەدوورگرتنەی لە ئارادا نیە، بە تایبەتیـش دوای ئەوەی ڕووداوە، كە لە هەموو كتێبەكانی فەرموودەدا سەلمێنراوە. بۆ نموونە لە نێوان (بخاری‌و مسلم)دا بە (متفق علیه) دادەنرێت، هەروەها لە هەموو كتێبەكانی تری فەرموودە‌و ژیاننامە‌و تەفسیریشدا دیاری كراوە.\nسەبارەت بە گونجاندنی ڕووداوەكەش لەگەڵا پارێزراوی (عصمە)ی پێغەمبەریشداصلى الله عليه وسلم لێرەدا تەنها وتەیەكی ئیمام (مازری) دیاری دەكەم كە ئیمامی (نووی) لە شەرحیدا بۆ (صحیحی امام مسلم) هێناوێتییەوە، لەم ڕووەوە (مازری) گوتوویەتی: "هەندێك كەس لە بیدعەكاران بەهۆیەكی ترەوە نكوڵییان لەم ڕووداوە‌و فەرموودەكەی كردووە، ئەویش بەو ئیدعایەی، كە لە (پلەی پێغەمبەرێتی كەم دەكاتەوە‌و گومانی لەسەر دروست دەكات‌و، بە شیاودانانی ئەگەری سیحركردن لە پێغەمبەری خوا صلى الله عليه وسلم متمانە بە شەرع ناهێڵێت)، ئەم ئیدیعایەی ئەو بیدعەت كارانەش پووچ‌و بەتاڵە، چونكە بەڵگە جێگیر‌و سەلمێنراوەكان لەسەر ڕاستی‌و دروستی ڕووداوەكە‌و لەسەر عیصمەت‌و پارێزراویی پێغەمبەریش صلى الله عليه وسلم هەیە، بەتایبەتی لە ئەركی گەیاندنی پەیام‌و بانگەوازدا، موعجیرەش لەسەر ئەمە شایەتە. ئیدی هێنانەوەی هەر بەڵگەیەكی لابەلا‌و پێچەوانەی ئەم بەڵگانە كارێكی نەشیاو‌و پووچەڵە. سەبارەت بە هەندێك مەسەلە‌و كاروباری دنیاش، كە بەندێكی ڕۆشنی لەسەر نەهاتبێت‌و، كە جێ‌ی بایەخ نەبووبێت‌و زیاتر بەسەر حاڵەتی تایبەتیی مرۆڤەكاندا هاتبێت، ئەوە بێگومان دوور نیە هەندێك مەسەلەی ئاوا چووبێتە بازنەی ئەندێشە‌و خەیاڵییەوە، وەك ئەوەی گوترابوو گوایە لەكاتی سیحرەكەدا، ئەوە لە خەیاڵی پێغەمبەرداصلى الله عليه وسلم دروست بووبوو، كە وەختێك دەچێتە لای هاوسەرانی، پێ‌یان ناگات، بەڵام ئەم جۆرە خەیاڵا‌و حاڵەتە خەیاڵییانە تەنها لەكاتی خەوتندا تووشی مرۆڤـ دەبێت. واتە واقیعی نیە‌و، لەكاتی بێداریدا حاڵەتی ئاوا دروست نابێت، كە كاتێك پیاو دەچێتە لای هاوسەرەكەی، پێ‌ی نەگات‌و لێی نەكەوێت.\nگوتراویشە ئەو حاڵەتەی وەها دەخەیاڵاند، كە ئەو كاری چوونە لای هاوسەری ئەنجام داوە‌و، بەڵام لە ڕاستیشدا وانەبووە‌و بڕوا‌و بۆچوونیشی لەسەر ڕاستیی ئەندێشە‌و خەیاڵاندنی نەبووە، ئیدی ئەم بڕوا‌و بۆچوونانەی لەسەر باری ڕاستی‌و ڕاست نەپێكانی بووە.\nدادوەر (عیاض) گوتوویەتی: "ڕیوایەت‌و شێوەگێڕانەوە هەمەجۆرەكانی ئەم فەرموودەیە ئەوە ڕوون دەكەنەوە، كە سیحرەكە تەنها جەستە‌و ئەنجامە دیارەكانی جەستەی داگرتووە، نەك عەقڵا‌و دڵا‌و بیروباوەڕی. مانای (حتی یظن أنه یأتی أهله ولا یأتیهن) كە هەواڵی (یخیل الیه)ش دەگێڕێتەوە، واتە تەنانەت كاتێك وای بۆ دەچوو، كە دەچێتە لای هاوسەری‌و، بەڵام لێیشی نەدەكەوت، كە ئەمەش هەواڵی (یخیل الیه/ وای بۆ دەخەیاڵاند) دەیگێڕێتەوە، بەمانای ئەوەی لە چوست‌و چالاكیی خۆی دەردەخست‌و نەریتی خۆی بۆ توانا لەسەر هاوسەرانی پێش دەخست‌و، ئەگەر لێیان زیك ببوایەتەوە، ئەوا بە كارایی سیحر ڕادەگیرا‌و نەدەچووە لایان‌و ئەو كارەی بۆ ئەنجام نەدەدرا، وەك چۆن كەسێكی سیحر لـێ‌كراو كاری تێ‌دەكرێت. هەموو ئەوەی لەو ڕیوایەتانەشدا هاتووە لەمەڕ ئەوەی كە پێغەمبەر صلى الله عليه وسلم لە ئەنجامی سیحرەكەدا كارێكی لە خەیاڵی خۆیدا ئەنجام دابێت‌و، بەڵام لە ڕاستیدا ئەنجامی نەدابێت، یان لەمەڕ هەر حاڵەتێكی تری هاوشێوەی ئەوە، تەنها لە بواری خەیاڵاندنی چاودا بووە، نەك لە بواری كەم‌وكووڕییەكی وادا، كە پەلی بۆ هۆش‌و عەقڵی هاویشتبێت. دیارە لەمەشدا هیچ گومان‌و تەم‌ومژێك لەسەر ئەو پەیامە پاكەی نیە‌و، كەسانی گومڕاش ناتوانن تیـروتوانجی لـێ‌بدەن.


ئاکۆ برایم : بێ پلانى و خەمساردى رێگاوبان و هاتوچۆ بەچى دەگات ؟ – WTARIKURD\nشەوان کە ئەخەوم دوعا ئەکەم رۆژ نەبێتە ،یان کە رۆژ بوەوە پشوو بێت و دەوام نەبێت ، نەک لەبەر ئەوەى تەمبەڵم و تاقەتى دەوام و دائیرەم نیە ؟ نەخێر لەوەیانا باشم و کێشەم نیە ، بەڵکو کێشەى من و تۆ و هەمومان ، قەرەباڵغى و ئاستەنگى رێگا و بان و هاتوچۆیە ، بەجۆرێک کە کاریگەرى کردۆتە سەر دەرون و ناخمان ، بەتایبەت بۆ ئەو کەسانەى کە شوفێرى دەکەن و ئوتومبیل لێدەخوڕن . ئەو بێ سەروبەرى و ئیزدیحام و ئاستەنگیە ، هەموومان نارەحەت و توڕەو بێ تاقەت دەکات ، بەجۆرێک کاتێکیش دەگەینە ناو فەرمانگە و دەوام ، هێشتا هەر کەللەمان گەرمەو ژاوە ژاو ، تەقەڵ و دەست شکاندنەوە و موخالەفە وهۆڕین و چاوەڕوانى ، هەر لە مێشکماندا پەنگ دەخواتەوە، زۆر جار ئەو توڕەیى وپەستى و رقە پەنگ خواردوەمان ، بەسەر هاوڵاتى و موراجیعێکى قوڕبەسەردا خاڵى ئەکەینەوە. باشە بۆچى دەبێت وابێت، ؟ بۆ دەبێت تا ئێستا پلان وبەرنامە رێژى شیاو گونجاومان نەبێت ؟ بۆ لایەنى بەرپرس ، بەڕێوەبەرایەتى هاتوچۆ و ، رێگاو بان بیرێک لەم دۆخە ناخۆش و تاڵە ناکەنەوە ؟ تۆ تەماشا شار هەمووى بووە بەترومبێل ، ژمارەى ترومبێلى تایبەت گەیشتۆتە نزیکەى 200 هەزار ، تەکسى و پاس و لۆرى وبارهەڵگرەکانیش ئەکەر دوو هێندە نەبن ، هێندەى ئەوان دەبن ، بەداخەوە لەبرى ئەوەى بیرێک لەو بەلێشاو هاتنەى ئوتومبیل بکەنەوە ، سنورێکى بۆ دانێن ، لەجاران زیاتربووە ، دەى بەخوا خوا هەڵناگرێت و هیچ دینێک ئەوە قبوڵ ناکات ، تۆ جادە و بانەکانت هى سەردەمى شەستەکان بێت ، کە ژمارەى ئوتومبیل چەند سەد دانەیەک بوو، ئێستاش بەبێ گۆڕانکارى وفراوانکردنى رێگاوبان لەسەر هەمان تاس و حەمام بڕۆیت .\nماوەیەک دەنگۆى ئەوە هەبوو کە کۆمەڵێک جادەوبان فراوان دەکرێن و چەندین رێگەى گەورەو پان و پۆڕ و ، پرد و بەرزە پرد و شەقامى سەد مەترى دروست دەکرێت ، بەڵام ئەمیش وەکو زۆر وەعد وبەڵێنى دیکە ، هەر قسەو هەواڵى ناو رۆژنامە و تەلەفزیۆنەکان بوو ، نەکەوتە بوارى جێبەجێ کردنەوە . ئەوەشى کە کراوە بنیاد نراوە هیچ کاریگەرى نەکردۆتە سەر سیستەمى هاتوچۆ و کەمکردنەوەى فشار و ئیزدیحامى رێگەوبان لەبەرئەوەى رۆژانە ژمارەى ئوتومبیل زیاددەبن و هاتنى گەشتیار و خەڵکانیش بۆ هەرێم رۆژانە زیاد دەکات .\nبەنمونە پردى چوار ریانى سەرچنار بەیانیان ببینین بزانن چۆنە وەک چەند ساڵ لەمەوپێشى لێهاتۆتەوە،یان فولکەى باخى بەختیارى و گرتنى رێگەى قلیاسان ، و کردنەوەى رێگەى ژێرپردەکەى قلیاسان ، وەکو خۆیەتى و هیچ نەگۆڕاوە ، من تێناگەم و بۆچى و حیکمەتى ئەو تاسەیەى لەپێش فولکەکەیە بۆچیە ؟ جگەلەدروستکردنى قەرەباڵغى و ئیزدحام ؟ گەر دەڵێن بۆ پەڕینەوەیە ، ئەوا بە دروستکردنى پردێکى پەڕینەوە کێشەو پەنگخواردنى ئوتومبیل کۆتایى دێت .\nمن دڵنیام کە تا چەندین ساڵى دیکەش هەمان بەزم و گرفت میوانمانە و خەم لێخواردنى ئەستەمە ، خوا بکات خراپتر نەبێت بەمەیان شوکورین ، چونکە هیچ ئومێدێکم نیە لەباش بوونى ، لەبەر ئەوەى کارى جدى و پراکتیکى بۆ ناکرێت ، نەک بڵێیت مەبەستم ئەوەبێت کە بێ چارەسەرە گەیشتۆتە بن بەست ، نەخێر چارە زۆر ئاسانەو لەماوەیەکى زۆر کورتدا دەتوانرێت کێشەى لەوەش گەورەتر کۆنتڕۆڵ بکرێت .\nبۆ ئەوەش وەکو بۆچون وسەرنجى خۆم لەسەر ئەو کێشەیە ،هیوادارم کە تاکو ئەو کێشەیە بەیەگجارى بنبڕ دەکرێت ،ئەم رێو شوێنانە بگرنە بەر،کەدڵنیام لەسەدا حەفتا بۆ سەرى ئەو کێشانە بەرەو کەمبون دەچن ئەوانیش\n1- لەهیچ وڵاتێکى دونیا لەسەر هێلێ دەرەوە (خەتى خاریجى) کەسەریع و رۆیشتن لەسەرو 80کم/کاتژمێرێکە ، دانانى تاسە وبەربەست دروست نیە ونابێت ، وەکو ئەوانە لەسەرێگەى راپەڕین دروستیان کردوە ، هەربەو هۆیەشەوە بوو پار ساڵ ، شوفێرێک لەوشوێنە خۆى وترومبێلەکەى سوتان . باشترە لەبرى ئەوانە پردى پەڕینەوە یان تونیڵ دروست بکرێت .\n2- گەردیقەت بدەن بەیانیان ژمارەى لۆرى و تەنکەر وبارهەڵگر ئەوەندەى ژمارەى ئوتومبیلى بچوکن ، بەوەشەوە ناوەستن لاى دەستى چەپ ولایەکى رێگاکە بگرن و نەبنە بەربەست وئاستەنگ بۆ ئێمە و،رێگاکانى دیکە بەرەڵا بکەن ، نەخێر هەر یەکەو بەئاراستەیەک دەروات ، ئەو جادەیەى کە جێگەى چوار بۆ پێنج ئومومبیل دەبێتەوە تەنها یەک شوێن ئەمێنێتەوە بۆ ئێمەو مانان ، زۆر ئاسایە کە بەبڕیارێک لە کاتژمێر7:30تا کاتژمێر8:30 جموجوڵ و هاتنە ناوەوەى ئەو بارهەڵگرو،تانکەرانە رابگرن .\n3- زۆرجار رویداوە وەک ئێستاش لەگەرمەى دەوام و رۆژانى ئاسایدا ، تیمەکانى هاتۆچۆ یان رێگاوبان ، خەریکى چاککردن و باشترکردنى رێگەو شەقامەکانن ، پێم سەیرە بۆ دەبێت تەنها و تەنها لەکاتى دەوامى فەرمى ، یان رۆژدا بێت ، ئەو کارانە بۆ ناخرێتە کاتێکى دیکە ، رۆژانى جومعە و شەممان،یان شەوان و بەیانیان زوو ، دەکرێت لەگەڵ رێگاوبان و ئاوەدانکردنەوە هەماهەنگیتان هەبێت ، بۆ ئەوەى بەزوترین کات ئەو کێشەو گرفتانە لەکاتێکى گونجاودا چارەسەر بکەن .\n4- گرفتێکى دیکە کە تا ئێستاش هەر شارەوانى و رێگاوبان لەسەرى دەڕۆن ، ئەویش تەسکى و تروسکى شەقام و جادەکانى ناو کۆڵانەکانە، گەر سەرنج بدەیت لایەنى ناوبراو لەسەر هەمان نەخشەو دیزاینى ساڵانى زوو جادەوبان دروست دەکات و رێکى دەخات ، شوێن وکۆلان هەیە کە ئەگەر دوو ئوتومبیل لەئاستى یەکدا بوەستێت ،ئەوا ئەو کۆڵانە قەپات دەبێت و ، جێگەى ماتۆڕیشى تێدادا نابێتەوە ، چاکترە لە کاتى ئیفراز و نەخشە و دیزاینى گەرەکى نوێدا ، نوێنەرى ئێوەش لەوشوێنە ئامادەبێت وسەرنج و تێبینى خۆى بدات حساب بۆ پاشەرۆِژ بکات .\n5- ئوتومبیلى علوج و بێ سەرەتاکان،بونەتە مۆرانە و بەڵا و موسیبەت ، جگەلەوەى ئاستەنگیان بۆ هاتوچۆ دروست کردوە ، لەروى ئەمنیشەوە زۆر مەترسیان لەسەرە ، گەر دیقەت بدەن زۆربەى ئەو ئوتومبیلانە کارى تێکدەرانەیان پێدەکریت لەو چەشنەن ، جوداى ئەوەش گەر شوفێرێکى ئەو ئوتومبیلانە کارێکى کرد یان هاوڵاتیەکى شێلا ، چۆن دەستگیر دەکرێ ت، راستە زۆربەیان کارتیان بۆکراوە ، بەشێوەیەک لاتان تۆمارن ، بەڵام هێشتا زۆرێک هەیە لەقەزاو ناحیەکانن هیچ سەرەتایەکیان نیە و نازانرێت لەکوێوە هاتوون ، سەربارى ئەوانەش زۆربەیان ژمارەکانیان رون وئاشکرانین و زۆر بە زەحمەت دەخوێنرێنەوە ، هەروابێتەوە تێیاندایە کە تابلۆکانیان بەدەست و پەنجە نوسراون ، کەئەمەش پێچەوانەى یاسایە ، بێجگە لەوەش خاوەنەکەى دەتوانێت بەئارەزوى خۆى دەستکارى تابلۆبکات وبیگۆڕێت چونکە ژمارەى تابلۆى تەزویرو ساختە لە کەرکوک و شارەکانى خوارو بەنرخێکى زۆر کەم دەست دەکەوێت .\n6- هەوڵ بدەن بۆ کردنەوەى یوتێرنى زیاتر، لەزۆر شوێن و شەقام کە ئەمەش ئیزدیحام وقەرەباڵغى کەمتر دەکاتەوە ، ئوتومبیلەکان دابەش دەکات وهەمویان لەیەک شوێن پەنگ ناخۆن . بۆئێوەش باشتر دەبێت بەچەند کارمەندێک دەتوانرێت هاتوچۆ رێکبخرێت .\n7- پلان وئامادەسازى بکرێت بۆسنوردارکردنى هاوردەى ئوتومبیل و گرتنە بەرى رێوشوێنى گونجاو بۆ مراندنى ئوتومبیلە کۆنەکان ، جا بەقەرەبوو کردنەوەى خاوەنەکانیان بێت ، یان بەهەر رێگەیەکى دیکە کە خاوەنەکانیان هان بدات بۆ ئەو کارە .


ئەم پاکەوانە بووەتە مۆدێل!\n4/2/2021 04:51 PM\n"رۆمەن فیلیپۆف"ـی وێنەگری روسی، پرۆژە نوێیەکەی خۆی تەرخان کردووە بە هاوڕێ کۆنەکەی. ئەم هاوڕێ کۆنەی رۆمەن کە پاکەوانی شەقامە ناوی "یورا"ـیە. ئەم وێنانە باسی دژواریی ژیانی یۆرایە و پێمان دەڵێ ئەگەر هەندێک چانس رووی تێکردایە لەوانەیە ژیانێکی خۆشتری بوایە. ئەم وێنانە بەخێرایی لە سۆشیاڵ میدیادا بڵاو بوونەوە و لاینگرێکی زۆریان پەیدا کرد و تەنها پاش چەند رۆژ دوای ئەم رووداوە، ژیانی یۆرا بە تەواوی گۆڕانی بەسەردا هات.\nفیلیپۆف سەبارەت بە هاوڕێیەتی خۆی لەگەڵ یورا دەڵێ: «کاتێک لە کەمپی مناڵانی خاوەن پێداویستی تایبەت بووم لەگەڵ یورا ئاشنا بووم. دایکم لەوێ کاری دەکرد و من وبراکەم لەگەڵ مناڵانی گەڕەک هاوڕێ بووین. یورا لە ناوچەی ئێمە دەستی کرد بە پاککردنەوەی شەقامەکان و دواتر لەگەڵ دایکم ئاشنا بوو. دایکم رۆژێک ئەوەی بانگهێشت کرد بۆ خواردنەوەی قاوە. خزمەکانی ئێمەش پشتیوانیان لێکرد و ئەوە باشترین کار بوو». دواتر بەرپرسان هەوڵیاندا بەهۆی ئەوەی خاوەن پێداویستی تایبەتە، شوقەیەکی بۆ دابین بکەن.\nیورا لە مناڵییەوە بە بێ دایک و باوک و لە هەتیوخانەیەک گەورە ببوو و نەخۆشییەکی زەینی ئازاری دەدا. ئەو نەیدەتوانی ژیانێکی سەربەخۆی هەبێت و پێش ئەوەی بێتە ماڵی فیلیپۆفەوە بێ‌کەس و کار بوو. فیلیپۆف لەدرێژەدا دەڵێ هەندێک کەس هەوڵیان دا ماڵەکەی لێ بسێنن و سادەیی و کێشە تەندروستییەکانی بەکاربێنن. یورا ئێستا پیشەکەی پاکەوانیە، لە ماڵەوە گوڵ و گیا دەچێنێت، شیعر دەنووسێت و خواردنی بەتام دروست دەکات.\nبەڵام فیلیپۆف جارێکیان داوای لێکرد بۆ ئەوەی وێنەی نوێی لێ بگرێت هەر ئەوەش یورای کرد بە کەسێکی دیکە. لەڕاستیدا وێنەگرە روسیەکە دەیویست سەرنجی بەکارهێنەرانی سۆشیاڵ میدیا بۆ یورا رابکێشێت. بە بڵاوبوونەوەی ئەم وێنانە نزیکەی 12,000 دۆلار بۆ یۆرا کۆ بۆوە بۆ ئەوەی بتوانێ قەرزەکانی بداتەوە، لەدرێژەدا داوای لێکرا وەکوو مۆدێلی براندێکی چاویلکە سەرقاڵی کار بێت.


لەحاڵەتی ئەنجامدانی ریفراندۆمدا هەموو مافەكانی كورد دەفەوتێت\nعەبادی هۆشداری دەدات لەوەی بریاری ریفراندۆم ناتوانرێت تاكلایەنە ئەنجامبدرێت و لەحاڵەتی ئەنجامدانی ریفراندۆمەكەدا هەموو مافەكانی هاوڵاتیانی كورد دەفەوتێت\nحەیدەر عەبادی، سەرۆك وەزیرانی عێراق، هۆشداری دەدات لەوەی بریاری ریفراندۆم ناتوانرێت تاكلایەنە ئەنجامبدرێت و لەحاڵەتی ئەنجامدانی ریفراندۆمەكەدا هەموو مافەكانی هاوڵاتیانی كورد دەفەوتێت.\nبەپێی هەواڵ دەری ئەهلی بەیت(ع) ـ ابنا ـ دوێنێ لەمیانی دانیشتنی ئاسایی ئەنجومەنی وەزیرانی عێراقدا، تاوتوێی بابەتی ریفراندۆمی هەرێمی كوردستان كراوە، و تیایدا عەبادی جەختیكردووەتەوە، كە بریاری ئەنجامدانی ریفراندۆم نادەستوورییە و هەروەها پێچەوانەی هەموو یاسا كارپێكراوەكانی عێراق، و تەنانەت یاسا ناوخۆییەكانی خودی هەرێمیشە.\nجەختیشیكردووەتەوە لەسەر پاراستنی یەكێتی عێراق، و پابەندبوون بە دەستوور، و دیالۆگ بۆ چارەسەركردنی هەموو كێشە هەڵپەسێردراوەكان.\nڕونیشیكردووەتەوە كە " بریاری ریفراندۆم ناتوانرێت تاكلایەنانە ئەنجامبدرێت و ئێمە لە یەك وڵاتدا دەژین ، و چەندین پەیوەندی مێژوویی، و چارەنووسساز، و خەبات پێكەوەیی دەمانبەستێتەوە، و چارەنووسمان یەكە، و ناكۆكی و شەڕمان لە سەردەمی رژێمی پێشوودا تاقیكردووەتەوە، و كارەساتی بۆ دروستكردین، و هاوكاریمان ئەزموونكرد، و لەئەنجامدا لەشەڕی دژی داعشدا سەركەوتین."\nعەبادی وتەكەی ئاراستەی هاوڵاتیانی هەرێم كردووە و ڕایگەیاندووە " ئەنجومەنی وەزیران و سەرۆك وەزیران بۆ هەموو عێراقییەكانە، و ئێمە سوورین لەسەر جێبەجێكردنی هەموو هیوا و خۆزگەكانتان و دابینكردنی ژیانی ئارام بۆ هەمووتان، هاوڵاتیانی كورد لە عێراق لەماوەی پێكەوەژیاندا لەدوای ساڵی2003 ئەوەندە مافیان بەدەستیانهێنا، كەلەسەدەكانی ڕابروودا بەدەستیان نەهێناوە ، و ئەمەش مافی خۆیانە چونكە ئەوان هاوڵاتی پلە یەكن وەكو عێراقییەكانی دیكە."\nئاماژەشیكردووە بەوەی " لە خەمخۆریم بۆ كوردەكان وەكو هاوڵاتیانی عێراقی و بەپێی ئاگاداریم لەوەی ڕوودەدات، من دەزانم كە ئەو هەنگاوانەی دەگیرێنەبەر بۆ ئەنجامدانی ریفراندۆم، ئەوا دەبێتە هۆی فەوتانی هەموو ئەوەی هاتووەتەدی."


بزانە ئەمەریكا چەند سینایۆی لە ژێر دەستە بۆ هێرش كردنە سەر ئێران\nrebwar 19/05/2019 - 08:13 بڵاوکراوەتەوە لە هەواڵ/گشتی\nكۆنستاتین سیفكۆف، شارەزایی سەربازیی ڕوسی باس لە سێ سیناریۆ دەكات بۆ هێرش كردنە سەر ئێران لەلایەن ئەمەریكاوە ، ئەو دەڵێت، “ئەمریكا بۆ ئەنجامدانی هێرشێكی سەربازی ڕاستەوخۆ و فراوان بۆسەر خاكی ئێران هاوشێوەی ئەوەی لە عێراق ئەنجامیدا لە ساڵی 2003، نزیكەی یەك ملیون سەربازی پێویستە.\nجێگری ئەكادیمیای ڕوسییە بۆ موشەك و تۆپهاوێژی دەشلێت،”دوای ئەوەی ئەمریكا هێزێكی زۆری ڕەوانەی خۆرهەڵاتی ناوەڕاست کردووە، پێشبینی دەكەین ئەمریكا بۆ یەكلایيكردنەوەی كێشەكەی لەگەڵ ئێراندا سێ سیناریۆ بەكاربهێنێت.”\nكۆنستاتین سیفكۆف دەڵێت سیناریۆیەكان بەمشێوە دەبن:\nسیناریۆی یەكەم: ئەمریكا ئەگەری هەیە هێرشێكی ئاسمانی و موشەكی بكاتە سەر دامەزراوە ئەتۆمییەکانى ئێران، لەو حاڵەتەشدا ئەمریكا پێویستی بە 120 هەزار سەرباز هەیە بۆ ئەنجامدانی ئەو سیناریۆیە”.\nسیناریۆی دووەم: هاوشێوەی یۆگسلافیا، هێرشێكی ئاسمانی بەرفراوان بكاتە سەر ژێرخانی ئابوریی ئێران و ئەو کاتەش ئەمریکا پێویستى بە زیاتر لە 120 هەزار سەرباز هەیە.\nسیناریۆی سێیەم: ئەنجامدانی هێرشیكی ڕاستەوخۆی سەربازیی فراوانە بۆسەر خاکی ئێران هاوشێوەی هێرشەکەى سەر عێراق لە ساڵی 2003دا، لەوەها حاڵەتێکیشدا ئەمریكا بۆ ئەنجامدانی ئەو پلانە یەك ملیۆن سەربازی دەوێت.\nئەو شارەزا ڕوسییە دەشڵێت، “ئەمریكا بۆ ئەوەی هێزەكانی لە ناوچەكەدا زیاد بكات پێویستی بە بیانووە، هێرشكردنە سەر چوار كەشتییە نەوت هەڵگرەكە لە ئاوەكانی كەنداو نزیك كەنارە ئاوەكانی ئێران و ئیمارات لە چەند ڕۆژی ڕابردوودا سیناریۆییەكی دیكە بوو كە دەزگا هەواڵگرییەكانی ئەمریكا و ئیسرائیل و سعودیە ئەنجامیان داوە بۆ ئەوەی ببێتە بیانوویەك بۆ ڕاگەیاندنی شەر دژ بە ئێران، بەڵام بیانووەكە دەنگدانەوەى نەبوو و نەبووە هۆی ڕاگەیاندنی کردەى سەربازیی دژى ئێران، بەڵام ئەمریكا لەمەولا وەك ئامرازیك بەكاردەهێنێت بۆ زیادكردنی هێزەكانی لە ناوچەكەدا.


ئەم پەیماننامەیە لە ( 10/اب/1920 ) لە نێوان دەوڵەتی عوسمانی و دەوڵەتە هاوپەیمانەكانی سەركەوتووی جەنگ و بە نوێنەرایەتی هەندێ دەوڵەتی تر مۆركرا،وە لە كاتی بەستنی ئەم پەیمانە كوردستان بەدوو پارچەیی مابووە وە كوردستانی دەوڵەتی عوسمانی و كوردستانی ئێران .\nئەم پەیمانە لە ( 13 ) بەش و ( 433 ) بەند پێك هاتبوو،لەبەشی ( 3) و بەندی ( 62–63 –64 )ڕاستەوخۆ باسی كورد و ئایندەی كوردەكانی كوردستانی كردبوو،وە بەیەكەم پەیماننامەی نێودەوڵەتی دادەنرێ كەبەم شێوەیە باسی كورد بكات،هەرچەندە لە بەندەكانی تریش بەشێوەیەكی ناڕاستەوخۆ باسی كورد دەكات بەڵام بێ ئەوەی ناوی كورد بهێنێ .\nدەقی ئەو بەندانەی پەیمـانی سیـڤەر كەتایبەت بوون بەكورد :\n62–دەبێت كۆمسیۆنی ئەستەمبۆل بەفەرمی دەست نیشانی سێ نوێنەر بكات،ئەوانیش نوێنەری بریتانی و فەرەنسی و ئیتالی بن، هەتا شەش مانگ دوای مۆركردنی ئەو پەیماننامەیە ئەو كۆمسیۆنە دەبێت نەخشەیەك بۆ خودمختاری هەرێمی ئەو مەڵبەندانە پێشكەش بكات كە زۆربەی دانیشتووانەكانی كوردن،لە ڕۆژهەڵاتی چەمی فورات و خوارووی ئەرمەنستان سنوریان بۆ دەست نیشان بكرێت .\nئەگەر كۆمسیۆن نەیتووانی بڕیاری یەكلاكەرەوە بدات ئەوا نوێنەرەكان دەتووانن لەگەڵ حكومەتەكانیان تاوتوێی ئەم بابەتە بكەن،وەباسیش لەپاراستنی مافی ئاشوریەكان و كەمەنەتەوەكانی تر كراوە .\n63–حكومەتی توركیا مل كەچ دەبێت بۆهەر بڕیارێك كەوا كۆمسیۆن دەری بكات كە لەبەندی ( 62 ) باس كراوە،دەبێت لەماوەی سێ مانگ دا لەدوای دەركردنی بڕیارەكە جێ بەجێیان بكات .\n64–تا ساڵێك لە پاش ئیمزاكردنی ئەو پەیماننامە ئەگەر كوردەكانی دانیشتووی چەمی فورات و خوارووی ئەرمەنستان جیانەبنەوە لە توركیا دەبێ ئەنجومەنی كۆمەڵی نەتەوەكان ڕابگەیەنن وە ئەنجومەنیش دانی بەوەدانا كەئەوان دەتوانن سەربەخۆ بژین ئەوا حكومەتی توركیا دەبێ ڕازی بێت و دەست بەرداری ئەو ناوچانە بێت،وە دەبێت توركیا دەست لەمافی ئەو ناوچانە هەڵبگرێت،مافەكانیش بەگوێرەی ڕێكەوتنی هاوپەیمانان و توركیا دەبێت،كوردەكانی ویلایەتی موسڵیش ئەگەر خوازیاری جیابوونەوەن بەویستی خۆیان ئەوا هاوپەیمانان هیچ ڕێگریەك ناكەن بچنە پاڵ حكومەتە كوردیەكەوە .\n.......ئەوەی تێبینی دەكرێ لەبەندەكانی ئەو پەیماننامە سەرەتا ئاماژەكردنێكە بەحوكمی زاتی تەنها بۆ كوردەكانی باكوور نەوەك بۆ هەموو كوردەكانی دەوڵەتی عوسمانی و دەوڵەتی ئێران،ئەوەش بەئاشكرا شەرعیەت دانە بە دابەشكردنی كوردستان وە لەدوای جەنگیش بەئاشكرا دەركەوت كەوا چۆن مافەڕەواكانی گەلی كورد پێشێل كراوە،وە زیاتر بەشی باشووری كوردستان كەوتۆتە بەر هەڕەشەی داگیركەران،هەر بۆیەش ئەم پەیماننامە بەم شێوەیە بەستراوە چونكە بەرژەوەندیەكانی بریتانیا لە بوونی نەوت لە ویلایەتی موسڵ وای دەخوازی .


كۆمسیۆن ناوی دامەزراوانی سەر سندوقی دەنگدانی بڵاوكردەوە – تۆڕی میدیایی خەڵک\nكۆمسیۆنی باڵای سەربەخۆی هەڵبژاردنەكانی عێراق ناوی ئەو كەسانەی بڵاو كردەوە، كە لە ناوی خۆیان تۆماركردووە و فۆڕمیان پڕكردۆتەوە بۆ بوون بە كارمەند بۆ سەر سندوقی دەنگدان.\nكۆمسیۆنی باڵای سەربەخۆی هەڵبژاردنەكانی عێراق لە ڕاگەیانراوێكدا ئەنجامی تیروپشكی بۆ ناوی ئەو كەسانە ئاشكراكرد، كە فۆڕمیان پڕكردۆتەوە بۆ بوون بە كارمەندی كۆمسیۆن لەڕۆژی هەڵبژاردنی پەڕلەمانی عێراق.\nبەپێی ڕاگەیەنراوەكە، “داوا لەو كەسانە دەكەین كە داواكارییان پێشكەش كردووە بۆ كاركردن وەكو كارمەندی ڕۆژی دەنگدان (بۆ ماوەی یەك ڕۆژ)، ئەم لینكەی خوارەوە بكەنەوە بۆ زانینی ئەو كەسانەی لە تیروپشكی ئەلیكترۆنیدا ناویان دەرچووە”.\nبەپێی زانیارییەكان، بڕیارە بەم نزیكانە كۆمسیۆن خوولی ڕاهێنان بۆ ئەو كارمەندانە بكاتەوە تاوەكو وەكو كارمەندی كۆمسیۆن لە هەڵبژاردنی 10-10-2021 دەستبەكاربن.\nلینكی دۆزینەوەی ناوەكان بۆ سەرجەم پارێزگاكان\nلیستی ناوەكانی پارێزگای سلێمانی\nلیستی ناوەكانی پارێزگای هەولێر\nلیستی ناوەكانی پارێزگای دهۆك\nكۆمسیۆن لەسەر ئەنجامدانی هەڵبژاردنەكان ڕوونكردنەوە دەدات\nخەڵك- وتەبێژی كۆمیسیۆنی باڵای سەربەخۆی هەڵبژاردنەكان لە عێراق ڕایدەگەیەنێت، ئامادەكارییەكانیان بۆ ئەنجدامدانی هەڵبژاردن لەوادەی خۆی تەواو كردووە.…\nخەڵك- كۆمسیۆنی باڵای سەربەخۆی هەڵبژاردنەكانی عێراق هەلی دامەزراندنی كارمەندانی سەر سندوقەمانی دەنگدانی ڕاگەیاند و بۆ ئەوەش فۆڕمێكی تایبەتی بڵاوكردۆتەوە،…\n06 تشرینی یەکەم 2021 6.15 pm\nخەڵك- لەسەر بەڕێوەچوونی هەڵبژاردنی پەڕلەمانی عێراق لە 10ی ئەم مانگە، 12 وڵات هەڵوێستی هاوبەش ڕادەگەیەنن و دەڵێن:…\n31 مارس 2021 6.20 pm\nخەڵك- كۆمسیۆنی باڵای سەربەخۆی هەڵبژاردن لە عیراق ڕایدەگەیەنێت، ئەو حزب و لایەنانەی سامانی گشتی بۆ هەڵمەتی هەڵبژاردن…\nكۆمسیۆن ژمارەیەكی زۆر كارمەندی سەر سندوقی دەنگدان دادەمەزرێنێت\n09 مارس 2021 6.15 pm\nخەڵك- كۆمسیۆنی باڵای سەربەخۆی هەڵبژاردنەكانی عیراق ڕایدەگەیەنێت، دوو میكانیزم دادەنێت بۆ دیاریكردنی فەرمانبەرانی…


دوو كۆبوونه‌وه‌ی دەستەی رێكخراوە جەماوەریی و پیشەییەكانی پارتی\n6/12/2017 - 19:30\nجەختیان لەسەر رێكخستنەوەو پتەوتر كردنی كارو چالاكی قوتابیان كردەوە\nدەستەی رێكخراوە جەماوەریی و پیشەییەكانی پارتی دوو كۆبووە لەگەل قوتابیان دەستەی رێكخراوە جەماوەریی و پیشەییەكانی پارتی دیموكراتی كوردستان، لە رێگەی ئۆرگانە فەرمییەكانی خۆی و لە پێناو زیاتر برەودان بە چالاكی چین و توێژەكانی كۆمەلگەی كوردستانی.\nبە ئامادە بوونی هەڤال ساسان عەونی بەرپرسی دەستەی رێكخراوە جەماوەریی و پیشەییەكان و هەڤال سلاح فەیلی ئەندامی دەستە و بەرپرسی دۆسیەی قوتابیان لە دوو كۆبوونەوەی جیادا بەمەبەستی ئەكتیڤ كردنی ریزەكانی یەكێتی قوتابیانی كوردستان لەگەڵ سكرتێر و بەرپرسانی نووسینگەكانی زانكۆ و پەیمانگاكانی هەولێری یەكێتی قوتابیانی كوردستان و لقەكانی دەوروبەری هەولێر و لقەكانی ناو شاری یەكێتی قوتابیانی كوردستان كۆۆبوونەوە.\nلە ناوەرۆكی كۆبوونەوەكاندا جەختیان لەسەر رێكخستنەوەو پتەوتر كردنی كارو چالاكی قوتابیان كردەوە، بە جۆرێك لە خزمەتی تواوی توێژی قوتابیان بێت.\nهه‌ر له كۆبوونه‌وه‌كه‌دا ئەو رێو شوێنانەش دیاری كرا كە پێویستە لەمەو دوا یەكێتی قوتابیانی كوردستان وەك دیسپلینی راپەراندنی كارەكانی بە ئەستۆی بگرێ و لەو میانەشدا ستایشی ئەركی گەورەی ئەو توێژە كرا كە ماندوونەناسانە هەول و تەقەلاو شەو نخونی بۆ دەكەن.


پارتی پرسەی میر تەحسین بەگی بۆ خۆ پاککردنەوە لە خیانەتی شەنگال بەکارهێنا - متمانە\nپارتی پرسەی میر تەحسین بەگی بۆ خۆ پاککردنەوە لە خیانەتی شەنگال بەکارهێنا\nڕەشەمێ 10, 2019 726\nپارتی دیموکراتی کوردستان بەرپرسە لە کارەساتی شەنگال و ئەو ڕووداوانەی کە بەسەر ئێزدیەکاندا هات بەدەستی داعش.\nلە دوای بەدەستەوەدانی شەنگال لەلایەن پێشمەرگەکانی پارتیەوە، پارتی بەردەوام بۆ دەرفەتێک گەڕاوە تاوەکو ڕووی خۆی لای هاوڵاتیانی ئێزیدی سپی بکاتەوە و پرسەی میرتەحسینیش بۆ ئەو مەبەستە بە باشترین دەرفەت دادەنێت سەرەخۆشی خۆیان ئاراستەی ئێزدییەکان کرد .\nمەبەستی پارتی لە بەڕێوە بردنی ئەم مەراسیمە بۆ میری ئێزیدیەکان وەک پاکانەیەکە بۆ ئەو خیانەتەی کە لە مانگی ئابی ٢٠١٤ دا بەسەر شەنگال و ئیزدیەکانداهێنای، لەو کاتەوە تائێستا لای ئێزدییەکان پارتی دیموکراتی کوردستان بە خیانەتکار لە قەڵەم دەدەن و بە خیانەت کارناویان دەهێنن .\nکارەساتی شەنگال ئەو ڕووداوە بوو کە لە مانگی ئابی ساڵی ٢٠١٤ دا پێشمەرگەکانی پارتی بەبێ تەقە و لە چەند سانیەیەکدا شەنگالیان ڕادەستی داعش کردو سەرجەم هاولاتیە ئێزادیەکان کەوتنە بەر شاڵاوی نەگریسانەی ئەو دەستە ڕەشەو ئاسەواری ئەو خیانەتە گەورەیە بەسەر ئێزیدیەکانەوە ماوەو چەندین منداڵ و ژن وپیاو لە ژێردەستی داعشدا ماونەتەوەو ئازاد نەکراون و ئەمە جگە لەوانەی کە کوژراون و بێسەروشوێن کراون.


ژوئن 2022 – Horam\nژوئن 28, 2022 ژوئن 28, 2022 ZComment(0)\n٣٥ ساڵۍٚ جەی وەڵتەر ڕژێمو سەددام-ی سەردەشت-ش بە چەکی شیمیایی بۆردومان کەرد و سەدان شەهیدۍٚ و بریندارێش ونەکەوتەوە. تا بە ئارۊ ئەنجامدرەکێش سزا نەڎریێنۍٚ و سەردەشتیەکێچ قەرەبوو نەکریێنێوە. ئا ڤییەرە خەمناکە و دژە ئانزانییە، جە ڕوێ پسۆ ئارۆینە ڕۆدیارو ( ٢٧-٦-١٩٨٦ی وەرانوەر بە ٧ پووشپەروو ١٣٦٦ وەرەتاوی) ڕووەشدا. شارو سەردەشت-ی جە دیمو وەرهۆرزو کوردستانی کە […]\nژوئن 23, 2022 ژوئن 23, 2022 ZComment(0)\nحزب و یۆگێرتەی گەڵمیرانە بە درۆشمەو “بە جەنگ و میڵلەتی ئاخێزگەرانە ، داگیرکاری تیک مدەیمێ و سووریەوێ دیموکرتایکی ئەوەدان کەرمێوە ” ٩ وەمین کۆنیشتوو وێش جە ڕوەکا ١٨تا ٢٠ چڵکێڕی جە شاروو حەسەکەو رۆژئاوای رێکوست . کنگره با حضور ٧٠٠ نماینده از شمال و شرق سوریه، کوردستان و اروپا برگزار شد. آسیه عبدالله و صالح […]\nدوە شەممە ٣٠ و چێڵکڕو ١٤٠١ وەرەتاوی زیانی سیاسی کورد فیرووز مووسالوو بە تاوانوو ئەنداموو پەکەکەی جە لاو دەسەڵاتدارا جمهووری ئیسڵامی ئێرانی جە قەنارە دریا . مووسالوو خەلکوو دەگاو قوتوور سەر بە شاروو خۆی جە وەرکەوت و کوردستانی بیەن . فیرووز مووسالوو بە بێ ئاگاداری پارێزەکەیش جە قەنارە دریان . یاگێ باسینە کە مووسالوو جە […]\nژوئن 16, 2022 ژوئن 16, 2022 ZComment(0)\nبە بۆنەو کۆچوو ناوەخت و هۆنەرمەند بیژەن مۆرادی . بە داخەوە ھەوالی کۆچی نابەوەختی ھۆنەرمەندی وەڵاتپاریزی شاری پاوە بیژەن مۆرادی لە ٢٣ جۆزەردانی ١٤٠١ ھەتاوی ھۆگرانی کەسایەتی و دەنگی ئەو وەڵاتپارێزەیە خەمبار کرد . ھۆنەرمەند بیژن سەرەرای بارەدۆخی خرابی ئابووری و ژیانی ھیچ وەخت حازر نەبوو دەس لە خزمەتی ھۆنەری کوردی ھەڵبگرێت . ناوبراو سەرەرای […]\nژوئن 12, 2022 ژوئن 12, 2022 ZComment(0)\nجە سلێمانییە دیدارو عوسمان محەمەد هەورامی بە دروشمو “عوسمان هەورامی بەهرێوی نەمر جە ڕۆشنۋیری کوردییەنە” لواڕاوە و جەماوەرێوی فرە بەشدارێش بیۍٚ. ڕۊو شەممەی، جە هۆڵو تەواری جە شارو سلێمانیۍٚ دیدارو عوسمان محەمەد هەورامی، مامسا، کەسایەتیی ڕۆشنویر، ئەدیب، و داناو هەرێمو هەورامانی بە دروشمو “عوسمان هەورامی بەهرێوی نەمر جە ڕۆشنۋیری کوردییەنە” ساز کریا. نە دیدارەکەنە کە […]\nهۆرام: هامخەمێ نەوسوڎێنمێ و با خەڵکو هۆرامانی نۆسوڎێ بەتەنیا نازانێوە\nژوئن 10, 2022 ژوئن 10, 2022 ZComment(0)\nپلاتفۆمو هۆرام-ی هامخەمی وێش پەی قوربایەکاو ئەوەتەقاکەو نەوسوڎێ نیشانەداو وازیارەن جە خەڵکو هۆرامانی نۆسوڎێ بەتەنیا نازانێوە و هامخەمێ و یاردیدەرێش ببانێ. خەڵکوو وەشە ویس و هۆرامانی ، هەر پاسە کە ئاگادارێندی ڕۆ پەنجشەممەی ١٨ و خۆردادی بە بۆنەو تەقایۆ گازی چن هام وەڵاتیە خەڵکوو شاروو نۆسوڎێ گیانشا جە دەسدا و چن کەسێچ زەخمی بییە . […]\nجە نەوسوڎە چن کەسێ گیانشا جە دەسدا .\nجە نۆسوڎە تەقای گازی، وڕای یانێوی ٣ نهۆمی و گیان جەدەستدای ٢ کەساش ونەکەوتەوە و پەیجۆری جە ویەرەکەی بەردەوامەن. سەعات ٠٨:٣٠ دەیەقێ سەرسەبای پەنجشەممەی، نەوسوڎیەکێ بەدەنگو ئەوەتەقایێوی فرە گەورەی چڵاکیێرە. شۆنیشەرە بەرکەوت جە یانێوی ٣ نهۆمی شارەکەیەنە گاز (غاز) تەشەنەش کەردەن. تەشەنەکەردەکەی ئەوەتەقایێ گەورە و شۆنیشەرە ئەرەوڕای یانەکێش ونەکەوتەوە. نەوسوڎیەکێ و تیمەکێ فریاگوزاری دەمودەست یاوێ […]\nیوەمین کۆنیشتو پژاکی جە ئەرووپا رێکوزیا.\nرێکوزیاکا پژاکی جە ئەرووپا جە بەینوو ڕوەکا ١٣ پەێ ١٥ چیڵکری ( جۆزەردان ) یوەمین کۆنیشتو رێکوستاکا وێش جە وەڵات و سۆئێدی ڕێکوست . کۆنیشتوو پژاکی بە بەشداری نزیکەو نەوەد ژەن و پیا و جوانا بە درێژەو یەرێ ڕواوە لوا ڕاوە . جە کۆنیشتەکەنە باس و گۆفتمان سەروو ئاژەو ئاڕۆ وەرکەوت و کوردستانی ، ئیران […]\nدوێ کۆڵبەرێ جە بەرزائیەکا تەتەی کۆشیە .\nژوئن 8, 2022 ZComment(0)\nڕۆ یەرەشەممەی ١٧ چێڵکری هێزە چەکدارەکا رژیموو جمهووری ئیسڵامی دوێ کۆڵبەرێ خەلکوو هەرێموو هۆرامانیشا جە بەرزائیەکا تەتەی بە تەقەو تفەنگی کۆشتێ . نامێ کۆڵبەرەکا “محمد الماسی” خەلکوو دەگاو دزڵییە و عوسمان رەشیدی خەلکوو دەگاو دەرەکێ . جمهووری ئیسڵامی ماوێوەن کە جە مەرزە جیاکا وەرکەتو و پانیشت کوردستانی بە بی گۆشدای بە یاسا ئینسانی و نێو […]\nجە ٣ ڕۊۍٚ ۋیەردێنە ١٢٢ سەربازۍٚ و پلەدارۍٚ تورکۍٚ سزۍٚ دریێنۍٚ\nژوئن 1, 2022 ژوئن 1, 2022 ZComment(0)\nگەریلایەکۍٚ ئازادی جە ٣ ڕۊۍٚ ۋیەردێنە ١٢٢ سەربازۍٚ و پلەدارۍٚ سوپاو تورکیاشان سزۍٚ دێنۍٚ و ١هەلیکۆپتەرشان ۋستەنەرە و گورزشان جە چەنڎین هەلیکۆپەران دان. دلینەو یاۋنەری و چاپەمەنی سەر بەهێزەکانو پارێزناو گەلی (هەپەگە/ HPG)، سەبارەت بە چالاکیۍٚ و مدرامانو گەریلاکانو (هەپەگە/ HPG)ی و ژەنە گەریلاکۍٚ سەر بە یەکینەکۍٚ ژەنۍٚ ئازادۍٚ (یەژاستا/ YJAS-TAR)ی و ڕووبەڕووبیەیشان چەنی دوژمنی […]


بووژانەوەی گۆلی ورمێ بە پێی بەرنامە ناچێتە پێش | AvaToday\nبووژانەوەی گۆلی ورمێ بە پێی بەرنامە ناچێتە پێش\nسەرۆکی ڕیکخڕاوی ژینگەی ئێران دەڵێ بووژانەوەی گۆلی ورمێ وەدرەنگی کەوتووە و ئەو کارە چەند ساڵ زۆرتر دەخایەنێت.\nجێگری سەرکۆمار و سەرۆکی ڕێکخڕاوی ژینگەی ئێران باس لە وەدرەنگێ کەوتنی بەرنامەکانی بووژانەوەی گۆلی ورمێ دەکات و هیوا دەخوازێ ئەو گۆلە لە ساڵەکانی ١٤٠٦ یا ١٤٠٧، دوو یان سێ ساڵ درەنگتر لە وادەی دیارکراو بگاتەوە بە تەرازی ئیکۆلۆژیکی خۆی.\nعیسا کەلانتەری کە سەرۆکایەتی بووژانەوەی گۆلی ورمێی لەسەر شانە، شەممە ٢٧ ڕێبەندان بە هەواڵدەری ئیلنای گووتووە تەرازی ئیکۆلۆژیکی دیاریکراو بۆ گۆلی ورمێ گەیشتنی بەرزایی ئاوەکەی بۆ ١٢٧٤ میتر لە ئاستی دەریا بە پانتای چوار هەزار و ٣٠٠ کیلۆمەتری چوار گۆشە و بڕی ١٥ هەزار میلیاڕد میتری چوار گۆشە ئاوە.\nگۆلێ ورمێ پێش دەستپێبوونی ئەو قەیرانەی تووشی هاتووە لە دەیەی هەشتا شەش هەزار کیلۆمیتری چوارگۆشەی پانتایی هەبوو. دیمەنە ماهوارەییەکان نیشانی دەدەن ئەو گۆلە لە ساڵەکانی سەرەتای دەیەی ٩٠ زیاتر لە ٨٥ لەسەدی پانتای خۆی لە دەست داوە. بەشێکی گەورەی گۆلی ورمێ قوڵایی زۆر کەمە و بە کەمبوونەوەی چەند میتری تەرازی ئاو دەبێتە بە دەشتی خوێ.\nحەسەن ڕوحانی لە مانگەکانی دەستپێکی پێکهێنانی دەوڵەتی یازدەیەم، بووژانەوەی گۆلی ورمێی لە ئامانجە سەرەکییەکانی دەوڵەتی خۆی نێودێر کرد. ئەو کاتە تەرزای ئاوی گۆلی ورمێ لە بەشێکی چکۆلەی کە لە قوڵترین بەشەکانییەتی بڕێک لە ١٢٧٠ میتر زیاتر بوو. عیسا کەلانتەری دەڵی دەستپێوەگرتن لە بەشی کشتوکاڵ بە پێی بەرنامەکان نەچووەتە پێش و جێبەجێنەبوونی پڕۆژەکانی وەک ڕاگواستنی ئاوەڕۆی شارە نزیکەکانی ئەو شارە بووژانەوەی ئەو گۆلەی وەدرەنگێ خستووە.\nتەواوی پسپۆڕانى سەربەخۆ و تەنانەت زۆربەی بەرپرسانی دەوڵەتی باوەڕیان وایە وشکەساڵی و کەمبوونەوەی باران بارین ڕۆڵێکی یەکجار کەمی لە یشکبوونی گۆلی ورمێدا گێڕاوە و بەڕیوەبەری خراپ و درووستکردنی بەنداو لە ئاوڕێژە سەرەکییەکانی و هەڵگرتنی زێدە لە ئاستی پێویستی ئاو بۆ کاروباری کشتوکاڵ لە سەرهەڵدانی ئەو قەیرانەدا ڕۆڵی سەرەکی هەبووە.\nبودجەی دیاریکراو بەشت بووژانەوەی گۆلی ورمێ ناکات\nیەکێک لە هۆکارەکانی وەدواکەوتنی بووژانەوەی گۆلی ورمێ دابیننەکردنی بودجەی پێویست و تەواوە. سەرۆکی ڕیکخڕاوی ژینگە، مانگی ڕابڕدوو بە ئیلنای گوتبوو بە هۆی ئەو کێشە ماڵیانەی دەوڵەت لەگەڵیان ڕووبەڕوویە لە بودجەی گۆلی ورمێ تەنیا ٤٥ لەسەدی بۆ تەرخان کراوە. سرنجدان بە کەمبوونی بودجە کارەکانی بووژانەوە وەدرەنگێ کەوتوون و بۆ وێنە ئەو ٣٠٠ میلیۆن متری چوارگۆشەی کە وابڕیار بوو لە ئاوی پاڵاوتراوی پاڵاوگە شارییەکانی دەروبەری ئەو گۆلە بچنە ناوی، دوو ساڵ وەدرەنگێ کەوتوون.\nکەلانتەری هاوکاری نەکردنی بەڕێوەبەرە خۆجەییەکان و گرنگینەدان بە پەسەندکراوی ساڵی ٩٣ دەستەی دەوڵەتی لەسەر گەشەنەکردنی چالاکییە کشتوکاڵییەکان لە بەستێنی ئاوڕێژی گۆلەکەی بە یەکێکی دیکە هۆکارەکانی وەدرەنگی کەوتنی بووژانەوەی گۆلەکە ناساند. لە درێژەی قسەکانیدا کەلانتەری گووتی وێنە ماهوارەییەکان و لێکۆڵینەوە مەیدانییەکان دەیسەلمێنن لەو ساڵانەدا ئاستی زەوییە کێڵدراوەکانی وەرمێ ٢٠ هەزار دۆنم زیادی کردووە.\nجێگری سەرکۆماری ئێران، پاییزی ساڵی ڕابڕدوو گووتبووی بەو بودجەیەی دەوڵەت بۆ بووژانەوەی گۆلی ورمێی دیاری کردووە شیمانە دەکرێت ئەو پڕۆژەیە جێبەجێ نەبێت و بە سرنجدان بە هەلوومەرجی ئابووری پێویستە دەوڵەت لە بانکی وڵاتان سێ تا سێ و نیو ملیاڕد تمەن قەرز بکات.\nگەڵاڵەی نازانستی هۆکاری وشکبوونی تاڵاوەکانە\nبەڕێوەبەری نازانستی لە قەیراناویبوونەوەی گۆل و تاڵاوەکانی ئێران کە زۆربەیان خەریکە بە یەکجاری وشک دەبن ڕۆڵی سەرەکی هەیە. ڕەزا مووسەوی مشکینی بەڕێوەبەری ئیدارەی ژینگەی پارێزگای قوم دەڵێ بە هۆی کاری نازانستی وەک درووستکردنی بەندئاو و ئەو پڕۆژانەی کە بە نێوی گەشەکردن ئەنجام دراون ، بەشە ئاوی سرووشتییەکان نەماون و تاڵاوەکان خەریکن ویشک دەبن.


پاش کۆبوونه‌وه‌کان ڕه‌وشه‌که‌ی نێوان به‌غدا و هه‌ولێر هێور ده‌بێته‌وه\nی مانگی هه‌شـت ٣٠, ٢٠١٢\nهه‌رێمی کوردستانی عێراق ئاماده‌یه بۆ ده‌ستپێکردنه‌وه‌ی دانوستاندن له‌گه‌ڵ به‌غدادا به مه‌به‌ستی کۆتاییهێنان به قه‌یرانی نێوانیان.\nله‌و دانوستاندنانه‌دا وه‌ک ئاژانسی ده‌نگ وباسی ڕۆیته‌رز له زاری دکتۆر ڕۆژ نوری شاوێس جێگره کورده‌که‌ی سه‌ره‌ک وه‌زیری عێراقه‌وه ده‌ڵێت "سه‌نگی ده‌خرێته سه‌ر یاسای نه‌وت و گاز تا هه‌رێمی کوردستانی عێراق ده‌ست و ده‌نگێکی زیاتری هه‌بێت له به‌ڕێوه‌بردنی پیشه‌سازی نه‌وتی عێراقدا".\nئه‌م زمانه پۆزتیفه‌ی دکتۆر شاوێس، ئاماژه‌یه‌که به که‌م کردنه‌وه‌ی که‌لێنی نێوان به‌غدا و هه‌ولێر بۆ چاره‌سه‌رکردنی کێشه‌کانی نێوانیان له‌سه‌ر نه‌وت و ناوچه جێناکۆکه‌کان و هاوبه‌شی له ده‌سه‌ڵاتدا..\nدکتۆر ڕۆژ شاوێس ده‌ڵێت هه‌رێمی کوردستان له‌وبڕوایه‌دایه به په‌سه‌ندکردنی یاسای نه‌وت و گاز به‌شێکی کێشه‌کان چاره‌سه‌ر ده‌بن و ده‌شڵێت په‌سه‌ندکردنی به‌رنوسی ئه‌و یاسایه له‌گه‌ڵ هه‌ندێک گۆڕانکاری تیایدا ڕێگه‌یه‌کی گونجاوه بۆ چاره‌سه‌رکردنی قه‌یرانی نێوان کورد و حکومه‌تی نێوه‌ندی.\nدکتۆر شاوێس ئاماژه‌ش به‌وه ده‌کات کاربه‌ده‌ستانی کورد له‌گه‌ڵ دکتۆر ئیبراهیم جه‌عفه‌ری سه‌رۆکی هاوپه‌یمانی نیشتیمانی عیراقدا کۆبونه‌وه‌یان کردووه و له‌و کۆبونه‌وانه‌شدا وه‌ک دکتۆر ڕۆژ باسی ده‌کات ڕه‌وشه‌که به شێوه‌یه‌ک ئارام بۆته‌وه که ده‌رفه‌تێک بۆ به‌ره‌وپێشچوون هه‌بێت.